حکومەتی عێراق: دەمانەوێت مووچەی فەرمانبەرانی هەرێم وەک خۆی بگات - RojNews\nحکومەتی عێراق: دەمانەوێت مووچەی فەرمانبەرانی هەرێم وەک خۆی بگات\nسه‌عد حه‌دیسی ڕایدەگەیەنێت، کە ده‌ستپێكردنه‌وه‌ی گفتوگۆسیاسییه باڵاكانی نێوان حكومه‌تی ناوه‌ندی عێراق له‌گه‌ڵ هه‌رێم له‌م كاته‌دا هیچ ئاماژه‌یه‌كی تێدا نییه بۆ چاره‌سه‌رییەکان، دەشڵێت: دەمانەوێت کێشەکان چارەسەرببن و هاوڵاتیان و فەرمانبەران مووچەکانیان وەک خۆی پێ بگات.\nدەربارەی سەردانی چەند لایەنێکی سیاسی بۆ بەغدا و دواین دۆخی پەیوەندییەکانی نێوان عێراق و هەرێم، ئەمڕۆ سه‌عد حه‌دیسی وته‌بێژی فه‌رمی حكومه‌تی عێراقی بۆ دەنگی ئەمریکا قسەیکردووەو باسی لە وردەکاری سەردانەکان و پەیوەندییەکانی هەرێم و بەغدا کردووە.\nسه‌عد حه‌دیسی باسی لە کۆبوونەوەی نوێنەری چەند لایەنێکی سیاسی هەرێمی کوردستانی لەگەڵ عەبادی دا کردووەو ئاماژەی بەوەکردووە، کە شاندەکە حزبی بووەو باسیان لە کێشەکانی نێوان هەرێم و بەغدا کردووە، دەشڵێت:"هه‌روه‌ها باس له‌چه‌ند بابه‌تێكی تری په‌یوه‌ندیدار كرا، له‌وانه ته‌واوكردنی پڕۆسه‌ی ناردن و خه‌رجی پارەی جوتیارانی هه‌رێمی كوردستان، هه‌روه‌ك باس له‌كۆتایی هێنان به‌كێشه هه‌ڵپه‌سێردراوه‌كانی نێوان حكومه‌تی ناوه‌ندی و حكومه‌تی هه‌رێم كرا له ژێر ڕۆشنایی ده‌ستور، هه‌ردولا جه‌ختیان له‌سه‌ر پاراستنی یه‌كپارچه‌یی خاكی عێراق و سه‌روه‌ری عێراق كرده‌وه."\nسه‌عد حه‌دیسی دەشڵێت:"ئێمه كۆبونه‌وه‌ی كاری هاوبه‌شمان هه‌یه له‌سه‌ر ئاستی وه‌فدی ئه‌منی، كه له ماوه‌ی ڕابردوودا ئه‌و كۆبونه‌وانه ئه‌نجامدرا بۆ یه‌كلاكردنه‌وه‌ی دۆسییه‌ی ئاسایش و ئاسایشی سنووره‌كان، ئه‌مه‌ش به‌هاوبه‌شی هه‌ردوو وه‌فدی هاوبه‌شی حكومه‌تی عێراقی و حكومه‌تی هه‌رێم ئه‌و ئاسایشی سنووره به‌ده‌ست هات، ئه‌م بابه‌ته یه‌كلایی كرایه‌وه به‌شێوه‌یه‌كی خێرا."\nسه‌باره‌ت به‌كاتی ده‌سپێكردنه‌وه‌ی گفتوگۆكانی نێوان هه‌رێم و به‌غداد له‌سه‌ر ئاستی باڵای سیاسی و حكومی سه‌عد حه‌دیسی ئامناژەی بەوەی کردووە:"وای ده‌بینین كه ئه‌م كارانه‌ی نێوان تیم و لیژنه هونه‌رییه تایبه‌تییه‌كان كارێكه به‌شێوه‌ی خشته و ڕیزبه‌ندی، واتای ئه‌گه‌ر ئه‌و دۆسێیانه له‌سه‌ر ئاستی هونه‌ری و كاری هاوبه‌شی لیژنه‌كان یه‌كلایی كرانه‌وه ئه‌وا ده‌بێته هۆی گۆڕانی كه‌شوهه‌وای په‌یوه‌ندییه‌كانی حكومه‌تی ناوه‌ندی و هه‌رێم، له قۆناغی دواتردا بۆ قسه‌كردن له‌سه‌ر ده‌ستپێكردنه‌وه‌ی گفتوگۆ سیاسیه‌كان .\nوتەبێژی حکومەتی عێراق ئاماژەی بەوەشکردووە کە نایانەوێت كێشه ناوخۆییەکان ڕاسته‌وخۆ كاریگه‌ری له‌سه‌ر هاوڵاتیانی هەرێم هه‌بێت، به تایبه‌ت فه‌رمانبه‌ران، بۆیە ده‌مانه‌وێت هه‌رچی زووه كاری وردبینی لیژنه هاوبه‌شه‌كان ته‌واو بێت له‌و ڕووەوەو مافی خۆیان پێبگات به‌تایبه‌ت له‌بابه‌تی مووچه، چونكه ئاگادارین به‌هۆی پێنه‌دانی مووچه، یاخود بڕینی ڕێژه‌یه‌كی زۆر له‌موچه‌كانیان ژیانیان سه‌خت بووه."\nئەم لێدوانەی حەدیسی لە کاتێکدایە، لەدوای ٢٥ی ئەیلولی ساڵی ڕابردووەوە، کە لە باشوری کوردستان ڕیفراندۆم بەڕێوەچوو، پەیوەندییەکانی بەغدا و هەولێر ئاڵۆزی تێکەوت و بووە هۆی ئەوەی کە حکومەتی عێراق هێزی خۆی بهێنێتە ناوچە دابڕاوەکانی باشوری کوردستان، هەروەها بە فەرمانی عەبادی هەردوو فڕۆکەخانەی نیودەوڵەتی هەولێر و سلێمانی بەڕووی گەشتە نێودەوڵەتییەکاندا داخران و تا ئێستاش ئاڵۆزییەکانی نێوان هەردوولا بەردەوامیی هەیە.


ئیدارەی وزە و زانیاریی ئەمریکا ئاشکرایکرد، لەماوەی هەفتەی ڕابردوودا هەناردکردنی نەوتی عێراق بۆ ئەمریکا کەمبووەتەوە بۆ 34 هەزار بەرمیل لە ڕۆژێکدا.\nلە ڕاپۆرتی ئیدارەی وزە و زانیاریی ئەمریکادا هاتووە، “تێکرای هاوردەکردنی نەوت لە ماوەی هەفتەی ڕابردوودا لە چوار وڵاتی جیاوازەوە گەیشتووەتە چوار ملیۆن و 493 هەزار بەرمیل لە ڕۆژێکدا، بەراورد بە هەفتەی پێشووتر، بەڕێژەی 793 هەزار بەرمیل دابەزیوە، کە تێکڕا پێنج ملیۆن و 286 هەزار بەرمیلی هەناردەکردووە”.\nڕاپۆرتەکە ڕونیکردووەتەوە، “زۆرترین بڕی نەوتی هاوردەکراوی ئەمریکا لە وڵاتی کەنەداوەیە بەتێکڕای دوو ملیۆن و 901 بەرمیل نەوت لە ڕۆژێکدا، دوای ئەو مەکسیک دێت بە تێکڕای 451 هەزار بەرمیلی ڕۆژانە، دواتر سعودیە بە هەناردەکردنی 385 هەزار بەرمیل نەوت لە ڕۆژێکدا، ڕوسیا بە 266 هەزار بەرمیل لەپلەی چوارەمدایە”.\nئیدارەی وزە و زانیاریی ئەمریکا ئاماژەی بەوەشکردووە، “ئەمریکا بڕی 172 هەزار بەرمیل نەوت لە ڕۆژێکدا لە ئیکوادۆر، 129 هەزار بەرمیل ڕۆژانە لە بەرازیلەوە هاوردە دەکات، هەروەها 111 هەزار بەرمیل نەوت لە کۆڵۆمبیا و دواتریش نەیجیریا بە تێکڕای 71 هەزار بەرمیل نەوت لە ڕۆژێکدا”.\nبەپێی راپۆرتەكە، لەماوەی هەفتەی ڕابردوودا هەناردکردنی نەوتی عێراق بۆ ئەمریکا کەمبووەتەوە بۆ 34 هەزار بەرمیل لە ڕۆژێکدا.\nنیویۆرک تایمز: لاپۆرتا دزەی بە زانیارییەکانی "سوپەرلیگ" کردووە\nپەیامی بەرپرسانی باڵای هەرێمی کوردستان بۆ یادی بۆمبارانکردنی قەڵادزێ\nداوا لە ئەمریكا دەكرێت سنوورێك بۆ “كوشتن”ی هاوڵاتییانی سڤیلی عێراق و سوریا دابنێت\nدامەزراوەیەكی ئەمریكی لە ڕاپۆرتێكدا ئاشكرایكردووە، ئەمریكا هەوڵی نەداوە بۆ ئەوەی مردنی هاوڵاتییانی سڤیلی سوریا و عێراق بەهۆی بۆردوومانەكانییەوە…\nدوای بڕیارەكەی دادگای فیدراڵی چی؟\nئەندامێكی ئەنجومەنی نوێنەرانی عێراق ڕایدەگەیەنێت، دوای بڕیارەكەی دادگای فیدراڵی، پەرلەمانتاران دەتوانن بە یاداشتێك داوای دووبارەكردنەوەی دەرگای خۆپاڵاوتن بۆ…\nلە بەسرە پارێزەرێك تیرۆركرا\nلقی به‌سره‌ی یه‌كێتی پارێزه‌رانی عێراق ڕایگەیاند، لە بەسرە پارێزەرێك بەدەستڕێژی گولـلە تیرۆركرا و بكوژانیش هەڵاتوون. لە ڕاگەیەندراوێكدا، لقی…\nسبه‌ینێ مووچه‌ى سێ شوێنى دیكه دابه‌شده‌كرێت \nسبەینێ هێزەكانی زێره‌ڤانى، لیواى نه‌وت و گاز و هێزى ئاماده‌ی سلێمانى مووچەی مانگی ڕابردوو وەردەگرن. حكومەتی هەرێم بەردەوامە…


جێگری بەڕێوەبەری كشتوكاڵی سلێمانی رایدەگەیەنێت، دواکەوتنی بارانبارین تائێستا كاریگەری خراپی بۆسەر كشتوكاڵ دروست نەكردووە، چونکە تا ناوەڕاستی مانگی داهاتووش دەتوانرێت سوود لەباران بۆ كشتوكاڵ وەربگیرێت.\nرزگار حەمەخدر، جێگری بەڕێوەبەری گشتیی كشتوكاڵی سلێمانی (سێشەممە 27ی تشرینی یەكەمی 2020) بە ناس كوردی راگەیاند، هەرچەندە ماوەی مانگێكە وەرزی پایز دەستی پێكردووە، بەڵام تائێستا كات ماوە بۆ چاندنی دانەوێڵە لەزۆرێك لەناوچەكان بەتایبەتیش گەرمیان كە لەئێستادا ئامادەكاری دەكرێت بۆ چاندنی دانەوێڵە و ئەوەی زەوی بەراو بێت ئاودانێكیان كردووە بۆ تۆوكردن.\nناوبراو ئاماژەی بەوەكرد، هەندێك ناوچەش كە ئاویان نییە ئامادەكاری دەكەن بۆ ئەوەی بە باران كشتوكاڵ بكەن، بۆیە تائێستا كوردستان نەچووەتە قۆناغی گرفتەوە و نەبارینی باران زیانی لە کشتوکاڵ نەداوە، بەڵكو تا ناوەڕاستی مانگی داهاتووش دەتوانرێت سوود لەباران وەربگیرێت بۆ چاندنی گەنم و جۆ.\nسەبارەت بە حاڵەتی "پەڵەدان" بۆ كشتوكاڵ، رزگار حەمەخدر ڕوونیكردەوە: "پەڵەدان مانای ئەوەیە 80 ملیم باران ببارێت و مانای وایە پەڵەی داوە كە زەوی ئاوی خواردووەتەوە و زەوییەكە لەو شوێنەدا چاڵ ئاو دروست دەكات، بەڵام بەگشتی رێژەی بارانی گونجاو بۆ چاندنی گەنم و جۆ ئەگەر لەسەروو 70 ملم بێت گونجاوە كە دەست بەتۆوكردن بكرێت".\nسلێمانی له‌سه‌ر ئاستی عێراق به‌رزترین ڕێژه‌ی گیانله‌ده‌ستدانی به كۆرۆنا تۆماركرد


تەمەن، باڵابەرزی، كورتەباڵا، پیری و شۆڕەلاو و چەند ئامارێكی دیكەی گرینگ\nئامارێک لەسەر ھەموو ٧٣٦ یارزانەی کە لە بلیتی یارییەکانی جامی جیهانی ڕووسیایان بڕیوە بەو شێوەیەیە:\nھەموو ٣٢ ھەڵبژاردەکانی ئامادەبوو لە جامی جیهانی ڕووسیا، لیستی ٢٣ کەسەی خۆیان بڵاوکردەوە و یاریزانانی ئامادەبوو لەو ڕکابەرییانە دیاریکردان کە ئامارێکی سەرەنجڕاکێشتان دەخەینەڕوو.\nقورسترین یاریزان کێیە؟\nقورسترین کێش لەناو یاریزانانی ئامادەبوو لە جامی جیهانی، تایبەت بە ڕۆمان تۆرێس یاریزانی پانامایە بە ٩٩ کیلۆگڕام. یاریزانی ھێڵی بەرگری سیاتل سندرز دوتای ئەو گۆڵەی لە یارییەکانی گەیشتن بە جامی جیهانی لە کۆستاریکای کرد، ئێستە وەکوو پاڵەوانێک سەیری دەکرێت. بەو سەرکەتنەی پاناما بەرانبەر بە کۆستاریکا و دۆڕانی ئەمریکا بەرانبەر بە ترینیداد وتوباگۆ، پاناما بۆ یەکەم جار خۆی گەیاندە یارییەکانی جامی جیهانی.\nچوار یاریزانیش کێشیان ٩٨ کیلۆگڕامە و لەڕاستیدا بە کێشی ھەری کینی ئینگلیزی تووشی سەرسوڕمان دەبن. ھەروەھا شین ووک کیمی ھێرشبەری کۆریاش ٩٧ کیلۆگڕامە و ١٥ کیلۆ لە یاریزانی دواتری خۆی قورسترە.\n* یاریزانە قورسەکان\n١- رۆمان تۆرێس- پاناما- بە ٩٩ کیلۆگڕامەوە. ٢- ئەلمعایف عەبدوڵڵا- سعودیا، یانیک وستگارد- دانیمارک، ھەری مەگیر- ئینگلتەرا و ھەری کین لە ئینگلتەرا بە ٩٨ کیلۆگڕام. ٣- شسن ووک کیم- کۆریای باشوور بە ٩٧ کیلۆگڕام.\nژاپۆن کەمکێشترین یاریزانەکانی ھەیە، ھەڵبەت لە ھێڵی ناوەڕاستدا. تاکاشی ئینوی بە ٥٩ کیلۆگڕامەوە لە یانەی ئیبار بۆ ڕیاڵ بتیس چووە و ٢١ یاریی نێودەوڵەتی کردووە. دوای ئەو، جێسی لینگاردە بە ٦٠ کیلۆگڕام. ئەستێرەی ئینگلیزی لەو دوایانەدا ئاستێکی باشی پێشکەش کردووە و سەرەنجی لایەنگرانی تۆپی پێی ئینگلتەرای بۆ لای خۆی ڕاکێشاوە.\n* یاریـزانە کەمکێشەکان\n١- تاکاشی ئینوی- ژاپۆن بە ٥٩ کیلۆگڕام، ٢- جێسی لینگارد- ئینگلتەرا- ٦٠ کیلۆگڕام، ٣- ژائۆ مۆتینیۆ و عەلی بریک محەمەد لە سعوودیە، تاھیتان ناندز، لوکاس توریرا لە ئۆرۆگوای و دایرس مرتنس لە بەلجیکیا بە ٦١ کیلۆگڕام.\nباڵابەرزەکانی جامی جیهانی\nگۆڵپارێزی ھەڵبژاردەی کرواتیا باڵابەرزەکەی جامی جیهانی ڕووسیایە. لۆرێ کالینیچ بە ٢٠١ سم باڵابەرزترینە و دوای ئەویش وستگاردی ٩٨ کیلۆگڕامی ٢٠٠ سانتی مەترە.\nفێدریکۆ فازیۆ بەرگریکاری ئەرژەنتینی و تیبۆ کۆرتۆڤا گۆڵکاری بەلجیکیش ھوشانی یەکترن بە ١٩٩ سانتی مەتر.\n١- لۆرێ کالینیچ- کرواتیا بە ٢٠١ سم، ٢- یانیک وستگارد- دانیمارک بە ٢٠٠ سم، ٣- فدریکۆ فازیۆ- ئەرژەنتین و تیبۆ کۆرتۆڤا بە ١٩٩ سانتی مەتر.\nکورتەباڵاکانی جامی جیهانی\nسێ یاریزان ھاوشانی یەکترن، واتە کورتەباڵاکانی جامی جیهانی ڕووسیان. ئەلبێرتۆ کۆئینترۆ لە پاناما، ئەلشرھی یەحیای سعودی و ژردان شەقیری سویسری باڵایان ١٦٥ سانتی مەترە.\n١- ئەلبێرتۆ کۆئینترۆ- پاناما، یەحیا ئەلشرھی- سعودیا و ژردان ئەقیری لە سویسرا بە ١٦٥ سم.\n٢- خاویەر ئەکۆئینۆ- مەکسیک بە ١٦٦ سم.\n٣- مانوئێل لانزینی و ئەدواردۆ سالویو لە ئەرژەنتین، ئەندرێس گواردادۆ- مەکسیک و موبارەک بوسوفای مەغریبی بە ١٦٧ سانتیم.\nبە تەمەنترینەکانی جامی جیهانی\nمیسر، بەتەمەنترین یاریزانی جامی جیهانی ھەیە. عیسام ئەلحەزەری بە ٤٥ ساڵ و چوار مانگەوە بە شێوەیەکی زۆر سەیروسەمەرە خۆی گەیاندە جامی جیهانی ڕووسیا. ئەگەر یاری بکات، ژمارە پێوانەیی بەتەمەنترین یاریزان لە فەرید موندراگون وەردەگرێ.\nدووەەم پیرەپیاو! ڕافا مارکێزە کە شەش ساڵ بە کەسی یەکەم بچووکترە. ئەویش بە یاریکردن لە جامی جیهانی ڕووسیا، دەچێتە پاڵ یاریزانانی چوارینەی جامی جیهانی.\n١ - عیسام ئەلحەزەری- میسر بە ٤٥ ساڵ و چوار مانگ، ٢- رافائێل مارکێز- مەکسیک بە ٣٩ ساڵ و ٣ مانگ تەمەنەوە، ٣- سێرگی ئیگناشاڤیچ- ڕووسیا بە ٣٨ ساڵ و ١٠ مانگ تەمەنەوە.\nکوڕەلاوەکانی جامی جیهانی\nدەنیەل ئەرزانی، یاریزانی بەڕەگەز ئێرانی ئوسترالیا بە ١٩ ساڵ تەمەنەوە کوڕەلاوەکەی جامی جیهانییە. بەو حاڵەشەوە ئەو چەند ڕۆژ لەمەوبەر یەکەم یاری خۆی بۆ ئوسترالیا ئەنجام دا، بەڵام ئەگەری ھەیە لە جامی جیهانیدا یاری وەبەر نەکەوێت. دوای ئەو و تەنیا بە ١٥ ڕۆژ جیاوازی، کیلیان ئێمباپێ بە ١٩ساڵ و ٥ مانگ لە پلەی دووەم دێت. ئەو سێزدە یاری نێودەوڵەتی کردووە و سێ گۆڵیشی تۆمار کردووە و دووەم یاریزانی فەڕەنسایە کە لە تەمەنی ھەژدە ساڵیدا یاری بۆ ھەڵبژاردەکەی کردووە.\nفرانسیس ئوزوھو گۆڵپارێزی نیجیریا تەنیا ٢ مانگ لە ئیمباپێ گەورەترە.\n١- دەنیەل ئەرزانی- ئوسترالیا بە ١٩ ساڵ و پێنج مانگ، ٢- کیلیان ئێمباپێ- فەڕەنسا بە ١٩ ساڵ و پێنج مانگ و ٣- فرانسیس ئوزوھوی نیجیریایی بە ١٩ ساڵ و حەفت مانگەوە شۆڕەلاوەکانی جامی جیهانی ڕووسیان.


باخچەی پۆستاڵەکان - بنکەی روناکبیریی گەلاوێژ :: Gelawej\nفێستیڤاڵ Nov 6, 2020\nکارزان عەلی- دەربەندیخان\nهێشتا چاوەکانی نەکرابوونەوە، ژوورەکە تاریک بوو، پەنجەرەکان ڕووناکییەکی کزی لە بولێڵی بەیانی دەدزی، وەک شاشەی سینەمایەک لە تەپ و تۆزی جەنگدا ئیش بکات. نوێن و سەرینەکان لەسەر یەک کەڵەکەکرابوون، بەتانییەکان قەدکرابوون، دوو جانتای ئاخنراو لە خوار قاچییەوە، لە تەنیشت دەرگاکەدا دانرابوون. "سامان" هێشتا چاوی نەکرابوەوە، خشەی شتێک لە دەرەوە، خەبەری کردەوە.\n"وەک بەچکە پشیلەیەک هاتمەوە دەرەوە، نەمدەویست کەس خەبەر بکەمەوە، ئێمە پێنج کەسین، لەم ژوورەدا دەخەوین، کە براکەم دێتەوە، من و دایکم لە تەنیشت دەرگاکەوە دەخەوین".\nقوتوی بۆیاخەکەی لە بەردەمی خۆیدا دانا بوو، زوو زوو فڵچەکەی بە قوتوی بۆیاخەکەدا دەکرد، بۆیاخەکە لێی نوسرابوو "عدالت". سەدەها تاڵی ڕەشی فڵچەکەم لەناو قوتوی بۆیاخەکەدا دەبینی. دایکم پۆستاڵەکانی بۆیاخ دەکرد. پۆستاڵەکانی براکەم. وەک ئەوەی مەنجەڵی مس پاک بکاتەوە، دایکم فڵچەی بە پۆستاڵەکاندا دەهێنا.\n" گورگە گیان، بڕۆ خێرا نانی گەرم و سەتڵێک ماست بهێنە.. پەنیرمان هەیە. نانی گەرم و ماست. خێراکە.. وا نیوەڕۆیە".\nگورگە من بووم، تەمەنم دە ساڵە، باریکم و زیتەڵ. باوکم هەموو جارێک پەسنی دەکردم. دەیوت:" ئەڵێی شیری ماری خواردووە". خۆم بیرم نییە شیری چیم خواردووە، بەڵام هەمووان لە ماڵەوە بە گورگە بانگم دەکەن.\n"سامان" بە سەتڵێک ماست و عەلاگەیەک نانەوە خۆی دەکاتەوەبە ماڵدا، سەرما ڕەنگی بزرکاندووە، من نابینێت، یان ناتوانێت سەری بسوڕێنێت، تەزیووە.\n"ممم بۆنی گۆشت دێ.. لە دەرەوە بۆنم کرد... دایکە ئەڵێی جەژنە..؟"\n"نانەوا قەرەباڵغ بوو، هەمووی پەلەیەتی". دایکم قسەیەک ناکات، سەیریشم ناکات. لێی نزیک دەبمەوە. شفتە دەبرژێنێ، چەند دانەیەکی لە قاپێکی نزیک لە ئاگرەکە داناوە، سێ شفتەی تر لەناو تاوەکەدا قرچەیان دێت. سەر دەبەمە پەنا گوێی. لێی ورد دەبمەوە. دایکم فرمێسک بە چاویدا دێتە خوار، وەک منداڵێک دەگری و قسە ناکات، لوشکەی لووتی دێت و بە لەچکەکەی دەیسڕێت. جارجار فرمێسکێک دەڕژێتە ناو تاوەکە، ڕۆنەکە دەبێتە بڵقی بچووک، و وەک هەڵدانی بەرد بۆ ناو گۆماوێک، قرچەی دێت و پرژ دەدات.\nمن لە مەتبەخەکە نزیک دەبمەوە. "سامان" و دایکم لە پەنای یەکدا وەستاون. لا دەکاتەوە. "بەیانیت باش کاکە". وەڵامی دەدەمەوە. سەیرم دەکات. دەیەوێ شتێکم پێ بڵێ، چاوەڕێ دەکەم. هیچ ناڵێت. چاوم تێدەبڕێت. قسە ناکات. دەستی بۆ سوچی دیوارەکە ڕادەکێشێت.\nبۆیاخ و فڵچە نابینم لەو ناوەدا. "سامان" بەسەر ئاماژە بۆ دایکم دەکات، و دەستەکانی ئاخنیوەتە گیرفانی. خۆی کرژ کردووە.\nوەک لەسەر بورکان وەستابم، بەرز دەبمەوە و دەمەوێ هاوار بکەم. تووڕەم، زمان لە زارمدا ناسوڕێت. سەیری پۆستاڵەکان دەکەمەوە، سەیری "سامان" و دایکم دەکەمەوە. هەناسەیەکی ئاگرینی سینەم، ئارامم دەکاتەوە و هاوار ناکەم.\n"دەبێ ئەمشەو، دوای نیوەشەو، بچینە گردەکەی ئەوبەر. برادەرانی خۆمان لەو بەرن. ئێمە وەک هێزی پاڵپشتی دەچینە لایان. بەو بەرزاییەدا، وەک کۆلارە، دەبێ بفڕین و دەنگمان نەیەت، و..."\n" دەبێ دەنگمان نەیەت... و ببینە پاسەوانی خۆمان، ئاگامان لەوەی پێش و دوای خۆمان بێت". سەیری ئێمە و ئەوبەری دەکرد." ئەمشەو لێرە دەمێنینەوە، ئێشکگر و پاسەوان دائەنێین، هەر کەسە و سەعاتێکی بەرئەکەوێت تا نیوەی شەو".\n"ئەم شەڕە سەعاتی سفری نییە، وەک مار دەخشێن، هەندێک جار وەک مڵە ژێر زەویەکە هەڵئەدڕن و دێنە سەرمان". ئەفسەری کەرتەکەمان لەسەر جێگەی خەوتنەکە وای دەوت، ئێمەش کەرتێک بووین لەو حەشاماتە گەورەیەی ناویان نابووین لیوای تایبەت.\nوازم لە قوتابخانە هێنا. بووم بە پێشمەرگە، باوکم دەیوت "با شەڕیش ببینی"، "با ببیتە پیاو". دایکم سەیری دەکرد و هیچی نەدەوت، وەک ئەوەی سەیری دارێک بکات و گەڵاکانی هەڵوەرێت.\n"سەرۆک بە خودا، بە پێغەمبەر، بە گۆڕی شەهیدان، یەک کەسم نەبینی، وامزانی لە ئاسمانەوە دابەزین". ئێشکگرەکە دەنگی دەلەرزی، دەستی دەلەرزی، خۆی دەلەرزی. "نازانم گولـلە لە کوێوە دەهات. یەکەم گولـلە بەر شانم کەوت و کەوتم. هاوارم کرد، دەمقیڕاند، ڕاکەن جەماعەت. هاتنە سەرمان". لەبەر برینی شانی دەنگی نەدەهاتە دەر.\nئەفسەر لە پێشمانەوە بوو، ئاوڕی دەدایەوە و هەنگاوی خێراتری دەنا، دەیوت "ڕاکەن، دراینە بەر هاوەن، دەسڕێژمان لێ دەکەن، گیانی خۆتان ڕزگارکەن و ڕاکەن" لە بەفرەکەدا، تکەی عارەقم لە تەوێڵیدا دەبینی.\nبە لێژاییەکەدا ڕامان دەکردە خوارەوە، گولـلەکان وەک کلوە بەفر دەبارین. بەفر و گولـلە دەهات و دەخلیسکاین، دەکەوتین و بە خشکە بەناو بەفرەکەدا دەخزاین.\nبەناو بەفرەکەدا دەخزانە خوار، ببووە شەڕی سەگ و گورگ. کڕێوە هەڵیدەکرد و چاوتان نەدەکرایەوە، کەوتبوونە بەر قەپاڵی چەقەڵ، کەوتبوونە دوای ئەفسەر، بەفر و هاوەن و گولـلەکان بەیەکەوە دادەبارین. گوێت لە هاواری کەسێک بوو. لات کردەوە، نەتناسییەوە. لە دەنگی " ئامانج"، "وریا"، "سەردار"، "ئەحمەد"، لە دەنگی هەموویان دەچوو. لات کردەوە. بەفرەکە سوور ببوو، دەتویست خۆت لە بەفرەکەدا بشاریتەوە، بکەویتە چاڵێکەوە و خۆت ون کەیت، ببیتە زیخێک و بەناو زەویەکەدا ڕۆبچیت.\nغلۆر دەبوویتەوە، دەکەوتی بەسەر ئەوانی تردا، ئەوانی تر دەکەوتن بەسەر تۆدا، بەفرەکە ڕەشێتی شەوی لە خۆیدا حەشار دابوو. خۆت بچووک کردەوە، دەترسایت، هاوارت دەکرد. لە ساتێکدا گەرم داهاتی، ئازارت نەبوو، " گولـلە لە سەرەتادا ئازاری نییە"، نازانی ئەمەت لە کێ بیستبوو. دەستت خستە سەر ئەژنۆت، تەڕ بوو. بۆ خوێن گەڕایت، هەڵم لە سەروو ئەژنۆتەوە دەردەچوو. چەمایتەوە، ڕەنگت وەک بەفرەکە سپی هەڵگەڕا. میزت کردبوو بە خۆتدا. ناوگەڵت گوشی، هەڵم و تەڕایی لە نێوان پەنجەکانتەوە دەردەچوون. شەرمت کرد، لە بەفرەکەدا خۆت گەوزاند، نەتدەویست ئەفسەر و هاوڕێکانت بە میز و ترسەکەت بزانن.\nئەو ئێوارەیە دایکم شلەی پەتاتەی لێ دەنا، برنجەکەی خستبووە سەر، تەمومژی ئەو ڕۆژە عەسری لێ کردبووین بە شەو، ئێوارەیەکی درەنگی کۆتایی مانگی شوبات بوو، سێ هەفتە بوو ماڵت بەجێ هێشتبوو. "ئەمڕۆ چەند شەهید هاتەوە بۆ شار گورگە گیان؟".. لە بەردەم عەلادینەکەدا کزۆڵەمان کردبوو. دایکم چاوەڕوان بوو وەڵامی بدەمەوە. تەقەی دەرگاکە کردینی بە بەرد، گوێمان هەڵخست. دووبارە تەقەی دەرگاکە. چاومان، وەک سیحری لێ کرا بێت، ئەبڵەق بوو.\n"کاروان" قوڕگی وشک بوو. " دایکە من بۆ شایی ناڕۆم، کەس لەو شاخ و بەفر و کڕێوەدا ژن ناهێنێت، وا ئەزانیت بۆ پاریس و لەندەن ئەڕۆم". وەستا، پۆستاڵەکانی ڕاگرتبوو تا دایکم جوانتر بیبینێت. "ئەم پۆستاڵانەت بۆ بۆیاخ کردووە"؟. لە بەردەم مەتبەخەکەدا وەستا بوو، وای دەوت بە دایکم.\n"کاروان" خۆی تفەنگ و مەخزەنەکانی لە خۆی بەستبوو، وەک ئەوەی لەبەردەم ماڵی خۆماندا شەڕ بکات. چاوەڕوانی هاوڕێکانی بوو، پێکەوە لە مێک زەمینیەکەدا، بڕۆنەوە بۆ شەڕ. شەڕی براکان.\nدایکت هاواری پۆستاڵەکانی دەکرد، ئەوانەی نزیکەی مانگێک پێش ئەو ئێوارەیە، بۆی بۆیاخ کردیت و تۆ توڕە بوویت.\nئەم بابەتە 151 جار خوێندراوەتەوە


چوار کوردی بەریتانیا پێکەوە لاقەی کچێکی ئینگلیز دەکەن\nئا: کاوە ڕەش بەریتانیا\nدوای ئەوەی ژنێك بەمەشروب و دەرمان سەرخۆش دەكەن، بەچوار كەس دەستدرێژی دەكەنەسەرو، كەسی پێنجەمیش دەبێتە تەماشاكەر. دوای ئەوەی دەستدرێژیكاران تۆمەتەكانیان ڕەتكردوە كە ئاڕەستەیان كرابوو،  قوربانیەكە لەبەردەم دادوەردا چیرۆكە ترسناك و تۆقێنەرەكەی گێڕایەوە، كەچۆن بەچوار كەس دەستدرێژی سێكسیان كردۆتە سەرو كەسی پێنجەمیش بەسەریانەوە وەستاوە.\nهەریەكە لە هێمن. س تەمەن ٣٣و ساڵ و كۆچەر.ر تەمەن ٣٥ دادوار هەردوكیان بە ٣٥ساڵ دەخرێنە بەندینخانەوە دوای ئەوەی دادوەر پێی ڕاگەیاندن كەئەوان بەشێوەیكی پلان بۆداڕێژراو بەرنامەیان داناوە بۆ دەستدرێژی كردنە سەر ئەو ژنە.\n ڕۆژی سێ شەممەی ڕابردو دادگایەكە لەدادگای باڵای شاری نیوپۆرت بەڕێوەچوو، تا ئێستاش دوو شكات لێكراو تاوانەكانیان بەسەردا ساغ بۆتەوە. دوو پیاوی دیكەش كە لەو كارە بەشداربوون هێشتا دادگا سزای نەداون و كەسی پێنجەم تەنها تەماشاكەربووە.\nدادوەر بەهێمنی ڕاگەیاند، ڕاستە تۆ و ئەو ژنە ڕازی بوون كەكردەی سێكسی بەڕەزامەندی هەردوولا ئەنجام بدەن، لە٢٤ی نۆڤەنبەری ساڵی ڕابردوو، بەڵام كاتێك تۆ ئەوت بۆ ماڵەكەت بانگ كردوە چوار پیاوی دیكەی نەناسراو بێ ئاگاداری ئەو ژنە هێناوە بۆ ماڵەكەت.\nبەپێی گوێبیستی چیرۆكی ناو هۆڵی دادگا هێمن بەو ژنەی ڕاگەیاندوە كە ئەو چوارپیاوە دەڕۆنە دەرەوە، بەڵام هێمن خواردنەوە دەداتە ژنەكە كەماددەی هۆشبەری تێكراوە ئەو سەرخۆش و لاوازی دەكات.\nهەرچەندە ژنەكە دەڵێ، من زۆر سەرخۆش نەبووم بەڵام وەها بێ هێز ببوم هەرگیز پئشتر وەهام بەسەر نەهاتوە كە نەمتوانیوە بەئاسانی سەرو قەچەكانم بجوڵێنم.\nدادوەر جێرمی جێنكیز دەڵێ، من دڵنیام كەئێوە پێشتر نەخشەتان بۆ ئەو كارە داڕشتوەوە، هەموتان ڕەزامەند بون. بۆ ئەو دەستدرێژیە.\nژنەكە دەڵێ، كاتێك من شەكەت بوم بەهۆی خواردنەوەكەوە لەوكاتەدا دەستدرێژیەكە دەستی پێكرد و هێمن گوتی وەرە لای باوكتەوە ئیدی بەهەرچواریان تاوانەكەیان دەست پێكردوە.\nدادوەر دەڵێ ئەو ژنە بەئێوەی گوتوە fuck off، هەرەها هاواری كردوە كە بوeستن و وازی لێبێهێنن بەتەنها، بەڵام ئێوە بەردەوام بوون.\nهەرچەندە قوربانیەكە بەهۆی سەرخۆش كردنیەوە بەتەواوی نازaنێت كە چیان بەسەرهێناوە بەڵام دەڵێ، ئەوەی لەیادە كە چۆن بەچوار كەس دەستدرێژیان بەزۆر كردۆتە سەر.\nدادوەر بەتاونبارەكان دەڵێ، ئێوە بێ گوێدانە پاڕانەوەكانی ئەو ژنە بەردەوام بون لەدەستدرێژیەكەو وەك سەگ مامەڵەتان لەگەڵ كردوەو، دواتر بەنیوە مردویی لەسەر زەوی چێشتخانە كەوتوە.\nژنە تاوان لێكراوكە لەناو دادگا گوتی، لەئەنجای ئەو دەستدرێژیەوە توشی خەمۆكی و خەوی ناخۆش بۆتەوەو باری دەروونی تێكچوە.\nهەروەها لەوكاتەشەوە هەست بەسەلامەتی ناكات و لەترسی تاوانبارەكان، شوێنی نیشتەجێ بونی گۆڕیوە.\nڕوز سمیس، پارێزەری هێمن دەڵێ، من ڕەزامەندم كە حاڵەتێكی توندو ناخۆش ڕویداوە، بەڵام بەو شێوازەش نیە كە ژنەكە ڕفاندربێت و بەزۆر هێندرابێت بۆ ئەو شوێنە.\nهەرەوەها پارێزەرەكە دەڵێ، شكاتلێكراو كەسێكی ئیشەكەرو چالاك بوە بۆ ماڵ و منداڵەكانی لەدامەزراندنی ماڵدا، بۆیە بەزیندانی كردنی دەبێتە هۆی لەدەستدانی هەموو شتێك.\nئەلێكس گرینوود، پارێزەری كۆچەر بەهەمانشێوە بەرگری لەشكاتلێكراوەكەی دەكات، بەوەی ئەو خاوەن ژن و سێ منداڵە بەهۆی كێشەی سیاسیەوە پازدە ساڵ لەمەوبەر ئێرانی جێهێشتوە داوای مافی پەنابەری لەبەریتانیا كردوە.\nئێستاش ئەگەر زیندانی بكرێت، بۆ ئەوو منداڵەكانی زۆر زەحمەت دەبێت، بەتایبەت كەو هێشتا زمانی ئینگلیزی بەباشی نازانێت و لەبەندینخانەدا توشی گرفت دەبێتەوە.\nدادوەر هێمنی، بە ١٧ ساڵ و كۆچەری بە١٥ ساڵ زیندانی حوكمدا، كە هەردوكیان دوو كوردن و لەئێرانەوە هاتونە بەریتانیا.\nهەروەها هەردوكیانیش ناویان بۆ هەتا هەیایە، دەچێتە لیستی تاوانە سێكسیەکانەوە.\nتیمی بەدواداچون و لێكوڵینەوە دەڵێن، ئەوە كەیسێكی زەحەمەت و پڕ كێشە بوو، بەڵام ئێمە ماندونەناسانە كارمانكرد تا تۆمەتباران ببەینە بەردەم دادگا.لەگەڵ ئەوەش ئەگەر بوێری ئەو خانمە گەنجە نەبوایە، ڕەنگە شكاتلێكراوەكان، تاوانبار دەرنەچوبانەیە، بۆیە ئەمە ئەزمونێكی پڕ بەئازار بوو بۆ ئەو خانمەو بەسزادانی تاوانباران ڕەنگە كەمێك باری دەروون و ئازرەكانی كەم بكات.\nمالمۆکورد بۆیە وێنەکەی وەکو خۆی بڵاوکردۆتەوە چونکە لەماس مێدیای بەریتانی بڵاوکراوەتەوە\n273 جار خوێندراوه‌ته‌وه\nکۆی سه‌ردان: 18551650


«نانی پیرۆز» لە فێستیڤاڵی نێوەدەوڵەتی فیلمی «هات داکس» لە کەنەدا نمایش دەکرێت | فراتاب\nتاریخ انتشار: 15 اردیبهشت 1400 - 16:30\nفه‌راتاب - مەنسوور جیهانی: فیلمی دیکۆمێنتی "نانی پیرۆز" لە دەرهێنانی ڕەوانشاد "رەحیم زەبیحی"، لە بەرهەمهێنانی "توورەج ئەسڵانی" و بەرهەمی کۆمپانیای سینەمایی "ماد موڤی" لە بەشی پێشبڕکێی "ڤیترینی جیهان" لە بیست و حەوتەمین خولی فێستیڤاڵی نێوەدەوڵەتی فیلمی "هات داکس" لە کەنەدا نمایش دەکرێت.\nفیلمی دیکۆمێنتی "نانی پیرۆز" (نان مقدس) Holy Bread دوایین بەرهەمی سینەماکاری کۆچکردووی کورد "رەحیم زەبیحی"، لە بەرهەمهێنانی سینەماکاری ناوداری کورد "توورەج ئەسڵانی" و بەرهەمی کۆمپانیای سینەمایی "ماد موڤی" MAAD Movie؛ لە دوایین بەشداری نێودەوڵەتی خۆیدا بە نوێنەرایەتی لە سینەمای ئێران، لە بەشی پێشبڕکێی "ڤیترینی جیهان" World Showcase لە بیست و حەوتەمین خولی فێستیڤاڵی نێوەدەوڵەتی فیلمی "هات داکس" Hot Docs لە شاری تۆڕێنتۆ لە وڵاتی کەنەدا نمایش دەکرێت و لەگەڵ فیلمەکانی وڵاتانی جۆراوجۆری جیهان لەم ڕووداوە سینەماییە گرینگەدا ڕکابەریی دەکات.\n"نانی پیرۆز" کە لە یەکەمین بەشداریی نێودەوڵەتی خۆیدا، لە بەشی پێشبڕکێی "فیلمە نیوە بڵیندەکان" Mid-Length لە سی و سێیەمین خولی فیستیڤاڵی نێوەدەوڵەتی فیلمی ئەمستڕدام ـ "ئیدفا" IDFA لە وڵاتی هۆڵەندا نمایشکرابوو؛ لە یەکەمین نمایشی خۆیدا لە وڵاتی کەنەدا، لە بیست و حەوتەمین خولی فێستیڤاڵی نێوەدەوڵەتی فیلمی "هات داکس" لە شاری تۆڕێنتۆ نمایش دەکرێت.\nفێستیڤاڵی فیلمی "هات داکس" کە گەورەترین و گرینگترین فێستیڤاڵی بەڵگەفیلم لە ئەمەریکای باکوور دێتەئەژمار؛ بیست و حەوتەمین خولی بە بەرپرسیارییەتی "کرییستۆفێر مەک دۆناڵد" Christopher McDonald ئەکتەری ناوداری ئەمەریکی ڕۆژی 29ی ئەپرێلی 2021 دەستی پێکرد و بە نمایشی 219 بەڵگە فیلم لە دەرهێنەرانی 66 وڵاتی جیهان لە چەندین بەش، لەوانە: بەشی پێشبڕکێی "ڤیترینی جیهان"، بەشی پێشبڕکێی "فیلمە نیوە بڵیندەکان"، بەشی پێشبڕکێی "کورتە فیلمەکان" و هەروەها بەشی "نمایشی تایبەت" بە هۆی بڵاوبوونەەی پەتای ڤایرۆسی کۆڕۆنا تاکوو ڕۆژی 9ی مایی 2021 بە شێوەی ئۆنلاین لە شاری تۆڕێنتۆ لە وڵاتی کەنەدا درێژەی دەبێت.\nفیلمی دیکۆمێنتی "نانی پیرۆز"\nرەحیم زەبیحی"، لە بەرهەمهێنانی "توورەج ئەسڵانی


تره‌مپ هاوكێشه‌كه‌ى هه‌ڵگێرایه‌وه.. به‌هاى لیره به‌رزبوه‌وه و ریاڵ دابه‌زى\nهەواڵ / ئابوری :: 15/10/2018 :: 288 جار بینراوە\nدوابه‌دواى هه‌ڕه‌شه‌كانى واشنتۆن به سزادانى سعودیه له‌كاتێكدا ئه‌گه‌ر ده‌ستى هه‌بێت له بێسه‌روشوێنبوونى رۆژنامه‌نوس جه‌مال خاشقچى، به‌هاى ریاڵى سعودى دابه‌زى و لیره‌ى توركیش دواى ئازادكردنى قه‌شه برادسۆن به‌رزبوه‌وه.\nئه‌مڕۆ دووشه‌ممه 15ى تشرینى یه‌كه‌م له كردنه‌وه‌ى بازاڕه‌كانى دراودا دۆلارێك به 3.7514 ریاڵ مامه‌ڵه‌ى پێوه‌كرا، كه نزمترین ئاسته ریاڵى سعودى له مانگى حوزه‌یران به دواوه به‌خۆیه‌وه ده‌بینێت.\nبانكى ناوه‌ندى سعودیه به‌هاى دۆلارێكى به 3.75 لیره داناوه، به‌هاى دۆلاریش هه‌میشه له نێوان 3.7498 بۆ 3.7503 ریاڵ به‌رزونزمى كردووه.\nبه‌ڵام دواى هه‌ڕه‌شه‌كانى دۆناڵد تره‌مپ، سه‌رۆكى ئه‌مریكا به‌وه‌ى سزاى قورسى ریاز ده‌دات ئه‌گه‌ر ده‌ستى هه‌بێت له بێسه‌روشوێن بوون و كوشتنى رۆژنامه‌نوس جه‌مال خاشقچى له كونسوڵخانه‌ى سعودیه له ئه‌ستنبوڵ، جگه‌له دابه‌زینى بۆرسه‌ى سعودیه به رێژه‌ى 7% به‌هاى دراوى ئه‌و وڵاته‌ش هاته خواره‌وه.\nهه‌رچى به‌هاى لیره‌یه‌ى توركییه له مامه‌ڵه‌كانى ئه‌مڕۆدا به‌رزبونه‌وه‌ى به‌خۆیه‌وه بینى و دۆلارێك به 5.8536 لیره مامه‌ڵه‌ى پێوه‌كرا، له‌كاتێكدا پێنجشه‌ممه‌ى رابردوو پێش ئازادكردنى قه‌شه برادسۆن دۆلارێك به 5.89 لیره ده‌فرۆشرا.


چەند پێشنیارێک دەدرێتە کۆمسیۆنی باڵای هەڵبژاردنەکانی هەرێم\nهەواڵ / کوردستان :: 13/01/2018 :: 362 جار بینراوە\nژماره‌یه‌ك رێكخراوى ناحكومى چه‌ند پێشنیارێك راده‌ستى كۆمسیۆنى باڵاى هه‌ڵبژاردن و راپرسى هه‌رێم ده‌كه‌ن و سه‌رۆكى رێكخراوێكیش ده‌ڵێت، پێشنیاره‌كان به‌مه‌به‌ستى كه‌مكردنه‌وه‌ى خروقات و به پاكى به‌ڕێوه‌بردنى هه‌ڵبژاردنه‌كانه.\nهۆگر چەتۆ، سەرۆکی رێکخراوی فریاكه‌وتنى میللى (پاو)، كه یه‌كێك له كاره‌كانى رێكخراوه‌كه بریتییه له چاودێرى هه‌ڵبژاردنه‌كان، بۆ دواڕۆژ وتى، بۆ ئەوەی هەڵبژاردنێکی گونجاو و تاڕادەیەک بەرزی بێ خروقات و کێشە لەهەرێمی کوردستان بەڕێوەبچێت، لەگەڵ ژمارەیەک رێکخراوی تری بیانی و ناوخۆ ژمارەیەک پێشنیار و راسپاردەمان داوەتە کۆمسیۆن.\nوتیشى، "داوامانکردووە لەبری هەموار یان پاککردنەوەی لیستی تۆماری دەنگدەران تۆمارێکی نوێ دروستبکرێت، بەجۆرێک ئاگاداری بڵاوبکرێتەوە ئەوەی سەرجەم پێداویستی خۆی هێنا و ئامادەبوو ناوی خۆی تۆماربکات ئەوا لە هەڵبژاردنی داهاتوو مافی دەنگدانی هەیە ئەگەرنا ناتوانێت دەنگبدات، بەوەش تۆمارێکی نوێ واقیعی دەستدەکەوێت".\nرونیشکردەوە، ئەگەر لە کوردستان سێ ملیۆن دەنگدەر هەبێت یان مافی دەنگدانی هەیە، بەڵام تەنیا دوو ملیۆن کەس خۆی تۆماردەکات ئەوا تەنیا ئەو دوو ملیۆنە بۆیان هەبێت دەنگ بدەن.\nهۆگر چه‌تۆ هێمای بۆ ئەوەشکرد، پێشنیارمانکردوە لەکاتی فەرزکردنی دەنگەکان پشت بە سیستەمی ئەلیکترۆنی بەغدا ببەسترێت، کە بە ماوەیەکی کەم لەکاتی فەرزکردنی دەنگەکان هەژماری ده‌نگ ده‌كات و بوارى سندوق گۆڕین و دەستکاریکردنی فۆرمی دەنگدان نادات.\nهەروەها ئەوەشی خستەڕوو، یەکێک لە پێشنیارەکانی تر بریتی بوو لە ئاڵوگۆڕی لەناکاوی کارمەندان و بەڕێوەبەرانی کۆمسیۆن لە بنکە و وێستگەکان چەند سەعات جارێک بۆ ئەوەی بوارى رەخساندنی هەلی تەزویر نەبێت، هەروەها دیاریکردنی کاتی کۆتایی هاتنی دەنگدان بەبێ درێژکردنەوەی هیچ کاتژمێرێک.\nلەبارەی دەنگدانی هێزە ئەمنیەکانەوە، سه‌رۆكى رێكخراوه‌كه رونیشكردەوە، "داوامانکردوە بنکەی دەنگدان لە رۆژی دەنگدان تەنیا بۆ ئەوانە بکرێتەوە کە دەوامیان هەیە و تەواو ئەوانی تر وەک هاوڵاتی دەنگبدەن نەک وەک هێزی ئەمنی، چونکە له هەڵبژاردنەکانی پێشو كه‌سى واهەبووە زیاتر لە پێنج جار دەنگیداوە".


زانیاری نا ڕاست لە ژەهر خراپترە ... دیار سوڵتانی\n**Published: **01 **November** 2021****\nبەژیانم حەزمکردووە لەسەر ئەساسی بەڵگە یان زانیاری دروست، نیقاش و گفتوو گۆ بکەم.\nئایا ئێمەی میللەتی کورد هیچ گرفتێکمان لەو کوردستانە نییە تەنها ئەوە نەبێت کۆمەڵێک سەرکردە رۆشتوون و خەریکی رابواردنن ؟!\nخەڵکانێک بە بڵاو کردنەوەی هەندێک زانیاری نا دروست گرفتە ئەساسییەکانمان لە بیر دەبەنەوە کە سی ساڵە ئێمەی تاکی کورد بەدەستییەوە دەناڵێنین !!!\nلەم شەوانەدا ڤیدیۆی ئەم سەرکردە کۆنانەی ناو یەکێتی بڵاو کرایەوە کە گوایە لە ( باڕ و مەیخانە) راقییەکانی تورکیا خەریکی رابواردن و ئافرەت بازی و خۆشی بازیزن !!!\nوەک ئەرکی رۆژنامەوانی خۆم دوای بە دوادا چونیکی ورد بۆ ئەو گرتە ڤیدیۆیەی کە بڵاو کرایەوە نیوەی کوردیان پێوە مەشغوڵ کرد، کە بەندە پێموایە ئەوانەی ئەم کارانە دەکەن دەستێکی رەشە بۆ تەواو تێکدانی ناو ماڵی یەکێتی تەواو ترازانی (هاوسەرۆکان) و بە دوژمنکردنی کۆمەڵێک لە کۆمەڵێکی دیکەن، دوای بەدەست هێنانی زانیاری دروست بۆ دەرکەوت لە شەقامێکی گشتی لە وڵاتی تورکیا کە شەقامەکە ناوی (قوم قاپییە) ئەم بەرێزانە لە ریستۆرانتێکدا میوانداری (نانخواردن)کراون ...\nدەپرسم جا ئێمە هەچ سەرکردەیەک یان وەزیرێک یان گزیرێک سەفەر بکات و گرتەیەک یان وێنەیەکی بڵاوبێتەوە ئێمە هەموو گرفتەکانی ژیانمان لە بیر بکەین و هەموو فۆکسمان بخەینە سەر ئەو گرتەیە یان و ئەو وێنەیە ئەی پرسیسرتان لە خۆتان نەکردووە دوو سی ساڵی تریش بەرێ دەکەین هێشتا هەر لە پشتی موبیلەکەی دەستمان یا لاپتۆپەکەمانەوە هەر خەریکی قسەی زلی بێ حەل و بێ بنەماین و سات بەساتیش لە دونیای مۆدێڕنەو پێشەکەوتنی زانست و هەموو ئەو پێشکەوتنانەی کە خۆمان هۆکاری سەرەکی دواکەوتنەکەین، هەر وەک میزی حوشتر بۆ دواوە دەچین ....\nئۆباما سەرۆکی ئەمریکا ساڵی ٢٠١٤ سەردانی وڵاتی هۆڵندای کرد، دوای کۆبوونەوە رەسمییەکانی، دواتر چووە شەقامەکانی ئەمستردام بەشێکیان لەو شوێنانەی پێ ئاشنا کرا و بینی خانەی لەشفرۆشی و عەرزکردنی ئافرەتان بوو لە جامخانەکاندا، جا بەو پێیە بوایە دەبوو کە گەڕایەوە ئەمریکا لەسەر کار لایانبردایە، چونکە وێنە و گرتەی لە شوینی نەشیاو بڵاو بوویەوە لەشەقامەکانی ئەمستردام، بەڵام تاکی ئەمریکی یا کۆمەڵگای ئەمریکی هەرگیز ئەمەیان نەکرد ئەزانن بۆ ؟!\nچونکە ئەوان داواکاری مافەکانیان و خواستەکانیان بۆ بڵاو بونەوەی وێنەیەک یان گرتەیەک پشتگوێ ناخەن وەک تاکی کوردی یان کۆمەڵگای کوردی، لە کاتێکدا ئەم بەریزانە لە گرتەکەدا لە ریستۆرانتێکدا میوانداری خوانێک کراوون.\nخۆزگە گرتە ڤیدیۆیەکەیان لە شوێنێکی نەشیاو بوایە منیش وەک ئێوە دەهۆڵێکم بەدەستمەوە گرتایەو بەشەقامەکانی ناو تۆڕە کۆمەڵایەتییەکاندا لە هەموو کون قوژبنێکیدا جاڕم بۆ بدایە ...\nبەداخەوە کۆمەڵگای کوردی بەشیوەیەک دابەش بووین بەسەر رەنگ و لە ناو رەنگەکانیشدا بەسەر شەخسەکاندا هەموو گرفت و بار قورسییەکانی ژیانان لە یاد کردووەو لە سەنگەردا دانیشتووین بۆ بەدەستهێنانی عەیب و عاری یەکدی ...\nتێبینی: بە ژیانم نەبومەتە داردەستی هیچ کەسێک، هەروەها هەمیشە دژی ناعەدالەتی و زوڵم و ستەم بووم، هەروەها پێشم وایە هەموومان ئازادین لە دەرەوەی کاروبارو ئەرکەکانی سەرشانمان ئازادین لەگەڵ تێکردنی جەستەی خۆمان جا بە خواردن بێت یان بە پڕکردنەوەی حەزەکانمان، هیوادارم چیتر ئەو عەقڵیەتە بگۆڕین تێ بگەین مرۆڤ ئازادە ئازاد ..


کژار پشتیوانیی خۆی لە داخوازییە ڕەواکانی گەلی ئەحواز ڕاگەیاند – کوردی – RojNews.News\nکژار پشتیوانیی خۆی لە داخوازییە ڕەواکانی گەلی ئەحواز ڕاگەیاند\n22/07/2021 - 11:03:29 am\nکۆمەڵگای ژنانی ئازادی ڕۆژهەڵاتی کوردستان، پشتیوانیی خۆی لە داخوازییە ڕەواکانی گەلی ئەحواز دەربڕیی و ڕایگەیاند: ئەو ئێشەی کە ڕووبەڕووی تاکێکی عەرەبی ئەحواز دەبێتەوە هەمان ئێش و ئازاری تاکێکی کوردە لە ڕۆژهەڵاتی کوردستان و بەلووچستان و هەرێمەکانی دیکە.\nئەمڕۆ کۆمەڵگای ژنانی ئازادی ڕۆژهەڵاتی کوردستان- کژار، لە ڕاگەیەندراوێکدا پشتیوانیی خۆی لە خۆپیشاندان و داخوازە ڕەواکانی گەلی عەرەب لە ئەحواز کە حەوت شەوە بەردەوامە دەربڕیی.\nلە ڕاگەیەندراوەکەدا هاتووە: بە درێژایی مێژووی بە کۆمەڵگەبوون، هیچ کاتێک هێزی گەل سەری بۆ سەرکوت و ناعەداڵەتی دەسەڵاتداران دانەنەواندووە و هەر جارە و بە شێوازێک ناڕەزایەتی گەلانی ئازادیخواز و خاوەن ماف سەریهەڵداوە، هاوکات بە درێژایی مێژووی دەسەڵاتی ڕژێمی ئێران بە بۆنەی سەرکوت و ناعەداڵەتییەکانی لە سەر گەلانی ناوچەکە، دەنگی ناڕەزایەتی هەمیشە بەرزبوو و لە ئێستادا دیسانەوە بینەری سەر هەڵدانەوەی دەنگی ناڕەزایەتی گەلانین لە بەرامبەر نادادییەکانی ئەم ڕژێمەدا، وەک دیارە ماوەی حەوت ڕۆژە گەلی خوزستان لە بەر نەبوونی ئاو کە سەرچاوەی ژیانە ڕژاونەتە شەقامەکان و داوای مافی خۆیان کە ژیانە دەکەن، بەڵام بەداخەوە وەک دەبینین، ڕژێمی سەرکوتکەری ئێران وەک هەمیشە بە فشار و کوشتن و ئەشکەنجە و گرتن، وڵامی داخوازییەکانی گەل دەداتەوە، بەڵام ناڕەزایەتییەکانی گەلی چاونەترسی خوزستان تادەچێت بەرفەراوانتر دەبیتەوە.\nهەروەها هاتووە: ئەو دۆخە قەیراناوییەی کە لە سایەی سیاسەتە چەوتەکانی ڕژێمی ئێران لە ئارادایە بەرۆکی تەواوی گەلانی گرتووە، هەر لە بێ ئاوی، بێکاری، نەبوونی ئەمنییەتی ژیانی، نەبوونی خزمەتگوزاری بگرە هەتا سەرەتاییترین مافەکانی ژیان، وەک دەزانین ماوەیەک لەمەو پێش گەلی بەلوچستان کە بۆ دابین کردنی بژیوی خۆیان پەنایان بردبووە بەر ‘سوختبەری’، کەوتنە بەر دەسڕێژی گولـلەی چەکدارانی دەسەڵاتی ئێران و وەک بینیمان ناڕەزایەتییەکی بەرفەراوان لە لایەن گەلی بەلوچەوە بەرێوەچوو و هاوکات ئەم مەترسییەش ڕۆژانە ڕووبەڕووی جەوانانی کورد لە ڕۆژهەڵاتی کوردستان دەبێتەوە، کە ئەوانیش لە بەر بێ دەرەتانی و نەبوونی هەلی کار، بۆ دابین کردنی ژیانی ڕۆژانەیان پەنایان بردووەتە بەر کوڵبەری کە بەداخەوە لەم چەن ساڵەی ڕابردوودا بە دەیان کەنج گیانییان لە دەستداوە، لە ئێستاشدا بارودۆخی نالەباری گەلی خوزستان بەهۆی کەم ئاوییەک، کە دەسەڵاتی ئێران خولقاندوویەتی، ئێمە ڕۆژانە بینەری ئەو ئێش و ئازارەین کە خەڵک پێوە دەناڵێنێت و وەک شێرپەنجە کەوتوەتە گیانی تاک بە تاکی کۆمەڵگە و بەبێ جیاوازی خوێنیان دەمژێت .\nلە بەردەوامیی هاتووە: ناڕەزایەتییەکانی گەلان نیشاندەری ئەوەیە کە ئەو ژەهرە فیکرییەی کە بەساڵانە دەسەڵاتی ئێران هەرجارە و بە دروشمێکی جیاواز دەرخواردی کۆمەڵگەی داوە ، ئیدی کۆمەڵگە پێی دەڕشێتەوە و ئەوەی کە نوقمی ئەم ڕشانەوەیە دەبێت خودی دەوڵەت و دەسەڵاتی سەرکوتکاری ئێرانە .\nلە کۆتاییش هاتووە: لێرەدا ئێمە وەکو کۆمەڵگای ژنانی ئازادی ڕۆژهەڵاتی کوردستان- کژار، بە هەموو شێوازێک پشتیوانی و هاودەنگی خۆمان بۆ داخوازییە ڕەواکانی گەلان، بەتایبەت ئەم داخوازیی و ناڕەزایەتییە دواییانەی گەلی ئەحواز دەردەبڕین و دەڵێن ئەو ئێشەی کە ڕووبەڕووی تاکێکی عەرەبی ئەحواز دەبێتەوە هەمان ئێش و ئازاری تاکێکی کوردە لە ڕۆژهەڵاتی کوردستان و بەلوچستان و هەرێمەکانی دیکە، هەر بۆیەش پێویستە کە هاودەنگ و هاوئاهەنگ بین لە بەرامبەر ئەم زوڵم و نادادییانەدا بە هەموو شێوازێک پاڵپشتی یەک بین و دەبێت ئەوە لەبیر نەکەین کە ڕۆڵی ژنان، ڕۆڵی هەرە سەرەکی و چارەنووس سازە لە خۆپیشاندانەکان و بەرز کردنەوەی ناڕەزایەتییەکان دا و لە ئێستادا بینەری ئەم ڕۆڵە گرنگەی ژنانین چ لەناو خۆپیشاندانەکەن و هاوکات هاتنە دەنگی سەدان ژن لە ناو میترۆکانی گەورە شاری تاران لە بەرامبەر ناعەداڵەتیەکانی دەسەڵاتی ئێران لە خوزستان و پاڵپشتیان بۆ دەربڕینی ناڕەزایەتی گەلی ئەحواز سەلمێنەری ئەو ڕاستییەیە و پێویستە کە ژنانی خاوەن قەڵەم بە نووسینەکانیان، هونەرمەند بە نواندنەکانیان و چالاکوانانی کۆمەڵگای مەدەنی و … بۆ گەیشتن بە داخوازییە ڕەواکانی گەلان ڕۆڵی پێشەنگایەتی بەهێزتر بکەن و بە بێ جیاوازی تەواوی گۆڕەپانەکان بکەن بە گۆڕەپانی بەرخۆدان و تێکۆشان لە بەرامبەر عەقڵییەتی چەوسێنەر و داپلۆسێنەری دەسەڵاتی ئێران .\nسوریا: ئیسرائیل هێرشی کردووەتە سەر حومس\nکارەساتێک لەدوای ڕوداوێکی هاتووچۆ دروستبوو سێ كەس گیانیان لەدەستدا


به‌هه‌زاران كه‌س به‌م ته‌مه‌نه كه‌مه‌وه له‌سێكته‌ری سه‌ربازی خانه‌نشین بوونه\nھۆشداری دەدرێتە ھاولاتیانی ھەلەبجە\nله‌ڕووداوێكى هاتووچۆدا تاکسییەک خۆی دەکێشێت بە کامێرای چاودێریدا\nهۆشداریی دەدرێتە دانیشتوانی سنووری پارێزگای هه‌ڵه‌بجه\nجارێکی تر پڕۆژەی دانەوەی پاشکەوتی مووچەی فەرمانبەران ئاراستەی حکوومەت دەکرێت\n2018-07-17 [06:18 AM]\nبەرپرسێكی ئەنجومەنی وەزیران ئاشكرای دەكات بە هەزاران كەس لە سێكتەری سەربازی بە تەمەنی كەم و بە پلەی جۆراوجۆر خانەنشین كراون و بەم نزیكانە ئیجرائات لەگەڵیاندا دەست پێ دەكات.\nهیوا ئەفەندی سەرۆكی فەرمانگەی تەكنەلۆژیاو زانیاری ئەنجومەنی وەزیرانی هه‌رێمی كوردستان بە باسی راگەیاند: بە پێی كۆكۆدنەوەی بەڵگە و داتا كۆمەڵێك خەڵك لە كەرتی سەربازی بە بێ هەبوونی مەرجی یاسایی خانەنشین كراون، ده‌شڵێت " 5 هه‌زار كه‌س هه‌یه له سێكته‌ری سه‌ربازی له‌دایكبووی 1973، واته ته‌مه‌نیان 45 ساڵه خانه‌نشین كراون،هه‌روه‌ها له‌دایكبووی 1990یش هه‌یه خانه‌نشین كراوه، ئەوانە لای ئێمە بە نایاسایی سەیر دەكرێن و داتاو بەڵگەكان لای ئێمەن".\nبە پێی زانیاریەكان، بە سەدان كەس كە لە دایكبووی، 1990 و 1993 و 1998، بە پلەى بەرزی سەربازی خانەشین كراون\nجەختی كردەوە بەم نزیكانە ئیجرائات بەرامبەر ئەو كەسانە دەست پێ دەكات، دەشڵێت: ناو و بەڵگەی ئەو 5 هەزار كەسەی كەرتی سەربازی كەسانە لای ئێمە هەیە و هەموو ئه‌مانه دراونەتە سەرۆكی حكوومەت ، بۆ ئیجرائاتیش لەگەڵ ئەو كەسانە لە قۆتاغی دووەمی بایۆمەتری پڕۆسەكە دەستی پێ دەكرێت.\nبەرپرسەكەی ئەنجومەنی وەزیران ئاشكراشی دەكات" نزیكه‌ی 10 بۆ 15 هەزار كەس بە بێ هەبوونی مەرجی یاسایی بە گشتی بە كەرتی سەربازی و شارستانی بە تەمەنی كەم خانەنشین كراون".\nئەفەندی دووپاتی دەكاتەوە:" ئالیەتی جێبەجێكردنی چاكسازی لە مووچەی ئەو خانەنشینانە لای ئێمەیە، بۆ نمونە ئەوانەی تەمەنی خانەشینیان نەهاتووە و خانەنشین كراون هەموو لە داتا پەیسەكانی ئێمە بە بەڵگەوە هەیە، ئەوەش ئاسانكاریەكی باشە بۆ گرتنە بەری رێكاری یاسایی".\nئەم هەواڵە 4816جار خوێندراوەتەوە


داوا لە حکومەتی هەرێم دەکات مافە ڕەواکانی هاووڵاتیان فەراهەم بکات\nکۆمسیۆنی مافەکانی مرۆڤ لەعێراق نیگەرانی خۆی لەبارەی خۆپیشاندانەکانی هەرێمی کوردستان نیشاندا و داوای لە هێزە ئەمنییەکانی هەرێم کرد دانبەخۆیاندا بگرن و مافی خۆپیشاندەران پێشیڵ نەکەن، بە پێویستیزانی خۆپیشاندەران پارێزگاری لە موڵکی گشتی بکەن وپابەندی ڕێکارەکانی خۆپیشاندانی ئاشتیانە بن.\nکۆمسیۆنی مافەکانی مرۆڤ لە عێراق ڕاگەیاندراوێکی بڵاوکردەوە و تیایدا هاتووە "بە نیگەرانییەوە چاودێری خۆپیشاندانەکانی هەرێمی کوردستان دەکەین بەتایبەتی ئەو ڕوداوانەی کە یاوەری خۆپیشاندانەکان بوون، کەلە ئاکامدا ژمارەیەک لە خۆپیشاندەران و ئەندامانی هێزە ئەمنییەکان برینداربوون و بوو بەهۆی سوتاندن و زیانگەیاندن بە موڵکی گشتی".\nئاماژە بەوەشکراوە، "کۆمسیۆنی مافەکانی مرۆڤ لە عێراق جەخت لە مافی خۆپیشاندانی ئاشتیانە دەکاتەوە کە لە دەستوری عێراقدا گەڵاڵە کراوە و لە هەمانکاتیشدا داوا لە حکومەتی هەرێمی کوردستان دەکەین گوێڕایەڵی داواکارییەکانی خۆپیشاندەران بێت و مافە ڕەواکانیان لە بنبڕکردنی بێکاری، باشترکردنی گوزەرانیان وخەرجکردنی موچەی فەرمانباران جێبەجێ بکات".\nلەڕاگەیەندراوەکەدا، کۆمسیۆنی مافەکانی مرۆڤ لە عێراق داواشیکردووە، هێزە ئەمنییەکانی هەرێمی کوردستان بەوپەڕی وریاییەوە مامەڵە لەگەڵ خۆپیشاندەراندا بکەن و دانبەخۆیاندا بگرن و ژیانی خۆپیشاندەران بپارێزن و مافەکانیان پێشێل نەکەن لە هەمانکاتیشدا داوا لە خۆپیشاندەران دەکات پابەندی ڕێکارەکانی خۆپیشاندانی ئاشتیانە بن و دووربکەونەوە لە ئەنجامدانی توندوتیژی ودەستدرێژیکردن بۆ سەر موڵکی گشتی.\nبەهۆی خراپی باری گوزەرانی هاووڵاتیانی هەرێمی کوردستان و بڕینی موچەى فەرمانبەران لەچەند ڕۆژی ڕابردوودا خۆپیشاندان لە ژمارەیەک شار و شارۆچکەى هەرێمى کوردستان ئەنجامدرا و بەو هۆیەشەوە لە هەندێ شوێن پێکدادان لە نێوان هێزە ئەمنییەکان وخۆپیشاندەران ڕوویدا وتوندوتیژی لێکەوتەوە.\nچالاکوانانى ڕانیە: دۆخی مافی مرۆڤ و ئازادیی ڕادەربڕین لەم سنورە لە مەترسیدایە\n2020.08.30 - 23:05\nكۆمسيۆنى مافەكانى مرۆڤ سەرکۆنەى دەستدرێژيكردنە سەر هاووڵاتيەك دەكات [ڤیدیۆ]\n2020.08.23 - 17:40


بۆنۆچى يانەكانى مانسيتى و چێلسى بێ هيوا كرد..!! – كوردسپۆرت\nسەرەكى/ ئيتاليا/بۆنۆچى يانەكانى مانسيتى و چێلسى بێ هيوا كرد..!!\nبۆنۆچى يانەكانى مانسيتى و چێلسى بێ هيوا كرد..!!\nيانەى يوڤانتۆسى ئيتالى نزيكە لەوەى بۆندى (لبۆناردۆ بۆنۆچى) بەرگريكار نوێكاتەوە و موچەى ساڵانەكەشى زياتر بكات, ئەويش دواى ئەوەى ئەو ياريزانە لەلايەن يانەكانى مانچستەرسيتى و چێڵسى لە وەرزى گواستنەوە داواكرابوو.\nكەمتر لە ساڵێكە يوڤى هەستاوە بە نوێكردنەوەى گرێبەستەكەى بۆنۆچى و مووچەى ساڵانەكەشى بۆ ٣.٥ مليۆن يۆرۆ بەزركردوەتەوە, بەڵام دواى ئەوەى چەند يانەيەك گرنگيان بە تواناكانيداوە خانمە پيرەكە بۆ ئەوەى ئەو بەرگريكارەى لەدەست نەدات بەنيازە مووچەى ساڵانەكەى بەرز بكاتەوە بۆ ٥ پێنج مليۆن يۆرۆ.\nئەگەر بۆندەكەى بۆنۆچى نوێ بكرێتەوە ئەوا دەبێت بە دووەم ياريزانى يوڤى كە خاوەنى مووچەيەكى ساڵانەى بەرزە, ئەويش دواى گۆنزالۆ هيگواينى ئەرجەنتينى كە مووچەى ساڵانەكەى ٧.٥ مليۆن يۆرۆيە.\nهەرچەندە گرێبەستى زۆر باشتر خراوەتە بەردەستى بەڵام بۆنۆچى رەتيكردوەتەوە يوڤى بەجێبهێڵێت و روو لە هيچ يانەيەكى تر بكات, ئەمەش هۆكار بوە تا كاربەدەستانى خانمە پيرەكە بە ئاسانترين شێوە دانشتنەكانيان لەگەڵ بۆنۆچى و بەرێوەبەرى كارەكانى ئەنجام بدەن بەمەبەستى نوێكردنەوەى گرێبەستەكە.


"پاشه‌که‌وتی مووچه لادەبرێت و قه‌ره‌بووی مانگەکانی ڕابردووی فه‌رمانبه‌رانیش ده‌كرێته‌وه"\nHome›ئابووری›“پاشه‌که‌وتی مووچه لادەبرێت و قه‌ره‌بووی مانگەکانی ڕابردووی فه‌رمانبه‌رانیش ده‌كرێته‌وه”\n“پاشه‌که‌وتی مووچه لادەبرێت و قه‌ره‌بووی مانگەکانی ڕابردووی فه‌رمانبه‌رانیش ده‌كرێته‌وه”\nپرۆفیسۆرى یاریده‌ده‌ر دکتۆر ئه‌ڕشه‌د ته‌ها ڕاوێژکارێكی ئابووریى په‌رله‌مانى کوردستان رایگەیاند: به‌پێی یاساى په‌سه‌ندکراوى بودجە، حکومه‌تى هه‌رێمى کوردستان پابه‌ند ده‌بێت به لابردنى پاشه‌که‌وتى مووچە وحکومه‌تى عێراق قه‌ره‌بووى سێ مانگى پێشووى مووچە‌خۆرانى کوردستان ده‌کاته‌وه که به لیێڕینه‌وه مووچە‌یان وه‌رگرتووه.\nڕاوێژکارى ئابووریى په‌رله‌مانى کوردستان، به ماڵپه‌ڕى فه‌رمیى پارتى ڕاگه‌یاندووه: دواى حه‌وت ساڵ هه‌رێمى کوردستان به‌شه بودجه‌ى له عێراق ده‌بێت، هه‌رچه‌نده ئه‌و ڕێککه‌وتنه‌ى له نێون حکومه‌تى هه‌رێم و حکومه‌تى ناوه‌ندى له به‌غدا کرابوو نه‌چووه سه‌ر و هه‌موارى زۆرى تێدا کرا له‌لایه‌ن ئه‌ندامانى لێژنه‌ى داراییەوه، له‌گه‌ڵ ئه‌وه‌ش په‌سه‌ندکردنى بودجه و پشکى هه‌رێم چه‌ند لایه‌نێکى ئه‌رێنیى هه‌یه، وه‌ک داننان به مافى هه‌رێم له ده‌رهێنان و فرۆشتنى نه‌وت به سه‌ربه‌خۆیی، ئه‌وه‌ش ماناى وایه هه‌موو دۆسیه‌کانى دادگاکان که حکومه‌تى فیدراڵ تۆمارى کردووه له به‌رژه‌وه‌ندیى هه‌رێم یه‌کلا ده‌بێته‌وه و حکومه‌تى هه‌رێم تواناى ده‌بێت وه‌به‌رهێنانى زیاتر له سێکته‌رى نه‌وت و غاز بکات و نرخى فرۆشتنیشى به‌رز بکاته‌وه”.\nڕاوێژکاره‌که‌ى ئابووریى په‌رله‌مانى کوردستان ڕوونیشى کرده‌وه”دابه‌زین و نزمبوونه‌وه نرخى نه‌وت هیچ ئاسته‌نگێک دروست ناکات بۆ پشکى هه‌رێم له به‌غدا، چونکه ئه‌گه‌ر نرخى نه‌وتیش دابه‌زى، عێراق خاوه‌نى یه‌ده‌گه و ده‌توانێت هه‌ر کورتهێنانێک پڕ بکاته‌وه که له‌و ڕووەوە دروست ببێت، ئێمه وه‌ک حکومه‌تى هه‌رێمى کوردستان زامنى ئه‌وه‌مان کردووه که وه‌ک پشکى هه‌رێم له پرۆژه‌که‌دا ئاماژه‌ى بۆ کراوه”.\nشایەنی ئاماژە پێکردنە: لە مانگی ئەیلولی ساڵی رابردووەوە شاندی هەرێم بە سەرۆکایەتی “قوباد تاڵەبانی” زیاتر لە 10 جار سەردانی بەغدایان کرد بۆ کۆبوونەوە لەگەڵ لیژنەی دارای عێراق و لایەنە سیاسییەکان بۆ جێکردنەوەی پشکی هەرێم لە بودجەی عێراق، دواجار شاندەکە توانی پشکی هەرێم بەسەرکەوتووی لە بودجەی عێراق جێگربکات.\nپەرلەمانتارێک سێ پێشنیاز دەکات بۆ رێگریکردن لە بەرزبوونەوەی نرخی شتومەک لە بازاڕەکاندا\nسەگەکەی بایدن دووبارە پەلاماری کارمەندێکی کۆشکی سپی دا\n22 خوله‌ك له‌مه‌وپێش


نامەی شەش سەناتۆری کۆماریخوازی ئەمریکا بۆ تڕامپ 13 / 4 / 2019 دوای ئەوەی کە دەوڵەتی ئەمریکا سپای پاسدارانی ڕێژیمی کۆماری ئیسلامیی ئێرانی خستە لیستی تێرۆرەوە، ڕۆژی پێنجشەممە ٢٢ی خاکەلێوەی ١٣٩٨ی هەتاوی، شەش سەناتۆری کۆماریخوازی ئەمریکا لە مەجلیسی نوینەران، لە نامەیەکدا بۆ دۆناڵد تڕامپ سەرۆک کۆماری ئەمریکا، داوایان لێکرد کە بۆ گوشاری زیاتر بۆ سەر ڕێژیمی کۆماری ئیسلامیی ئێران هەموو بەشەکانی بەرنامەی مووشەکیی ئێران و ئەو بەشەش کە لە ڕابردوودا ڕێگەی پێدرابوو، بە تەوای گەمارۆی لەسەر دابنرێ و ماوەکەی درێژ نەکرێتەوە.\nبەپێی ڕاپۆرتی هەواڵدەریی " بلومبێرگ" بەپێی ڕێککەوتنێک کە پێشتر کراوە، ڕێگە بە چەند وڵاتێک دراوە کە لە سێ ناوەندی ناوکی ئێران، واتە فردوو، ئەراک و ناوەندی وزەی بووشێهر لەگەڵ ئێران هاوکاری ناوکی یان هەبێ. بە وتەی ئەو شەش سەناتۆرە کە نامەکەیان بۆ تڕامپ ناردووە، هاتوە کە کۆماری ئیسلامی لە ساڵی ٢٠٠٣ی زایینییەوە وێڕای بەرنامەی غەیرەنیزامی بەرنامە ئەتۆمییە نیزامیەکەشی پەرەپێداوە و کاری لەسەر کردووە.\nشایانی باسە کە حەسەن ڕوحانی سەرۆک کۆماری ئێران، دوای ئەوەی کە ئەمریکا سپای پاسدارانی ڕێژیمی خستە لیستی تێرۆرەوە، ڕایگەیاند کە دووبارە سانتیفیوژەکانی بەرنامەی ناوکی بەکار دێنێتەوە و خامنەییش فەرمانی زیادکردن و گەشەپیدانی بەرنامە ناوکییەکەی ئێرانی کرد.\nنامەی ئەو شەش سەناتۆرە و بە تێرۆریست ناساندنی سپای پاسداران لەم چەند ڕۆژەدا نیشانەی ئەوەن کە ئەمریکا گوشارەکانی بۆ سەر کۆماری ئیسلامی زیاتر دەکا و ڕێژیم ڕۆژبەڕۆژ زیاتر دەخرێتە تەنگژە و تەنگانەوە و وێناچێ کاربەدەستانی ڕێژیم بتوانن لەو هەموو قەیرانە دەرباز بن.


جارێکی دیکە سپای پاسداران تەحریم کرا\nزایینی: ١٤-١٠-٢٠١٧ - هەتاوی: ١٣٩٦/٠٧/٢٢ - ١١:٢٢ تاران قه‌باره‌ی فۆنت:\nکوردستان میدیا: سەرەڕای هەڕەشە و گوڕەشەکانی کۆماری ئیسلامی لەمەڕ لێدانی بنکە و بارەگاکانی ئامریکا، واشەنگتۆن سپای پاسدارانی خستە لیستەی تەحریمەوە.\nوەزارەتی خەزێنەداری ئامریکا ڕۆژی هەینی ڕێکەوتی ١٢ی ئۆکتۆبر ڕایگەیاند ناوی سپای پاسدارانی بەهۆی پشتیوانی کردن لە تێرۆر خستۆتە لیستی تەحریمەکانەوە.\nبەپێی دوایین زانیارییەکان تەحریمە نوێیەکانی بەدژی سپا ٤ دامەزراوەی سەرەکی لەخۆ دەگرێ کە یەکێکیان کۆمپانیایەکی چینییە.\nدانڵد ترامپیش لە کاتی ئاشکراکردنی ستراتێژی نوێی خۆی بۆ ڕووبەڕوو بوونەوە لەگەڵ کۆماری ئیسلامی دەستی وەزارەتی خەزێنەداری لەمەڕ تەحریمی زیاتر و گوشارهێنانی زیاتر بۆ سەر سپای پاسداران ئاوەڵا کرد.\nئەم دژکردەوە نوێیەی ئامریکاش لە کاتێکدایە کە پاسداری تێرۆریست محەممەد عەلی جەعفەری فەرماندەی گشتی سپای تێرۆریستی پاسداران چەند ڕۆژ پیش ئێستا ڕایگەیاندبوو کە ئەگەر ئامریکا تەحریمی نوێ بخاتە سەر سپا دەبێ هەموو پایگاکانی خۆی تا قووڵایی ٢ هەزار کیلۆمێتر چۆڵ بکات تاکوو نەبنە ئامانجی مووشەکەکانی سپا.\nناوبراو لە درێژەی هەڕەشەکانیدا ڕایشیگەیاندبوو؛ ئەگەر ئامریکا تەحریمی نوێ بخاتە سەرمان ئێمه، چۆن مامه‌ڵه‌مان له‌گه‌ڵ داعش كردووه، به‌و جۆره‌ش مامه‌ڵه له‌گه‌ڵ سوپاى ئه‌مريكا ده‌كه‌ين.\nهەر لەمبارەوە چەند کاتژمێر پێش لە پێشکەش کردنی ستراتێژی نوێی ئامریکا بەرامبەر بە ڕێژیمی تاران، لێژنه‌ى كاروبارى ده‌ره‌وه‌ى مەجلیسی نوێنه‌رانى ئا‌مریكا، پڕۆژه یاسای سه‌پاندنى سزاى نوێى بۆ سه‌ر ڕێژیمی ئێران په‌سه‌ند كرد.\nوەک کاردانەوە بەرامبەر بەم بڕیارە نوێیانەی ئامریکا وەزارەتی دەرەوەی ئێران لە بەیاننامەیەكدا، ڕایگەیاندووە: ئەمە بڕیارێكی دوژمنكارانەیە و تێیدا داوای لە لایەنەكانی بەرجام كردووە لەبەرانبەر بڕیارەكانی ترامپ ھەڵوێستیان ھەبێت.\nلە بەشێك لە بەیاننامەكەشدا هەڕەشە کراوە کە ئەگەر ئەمریكا تاكلایەنانە لەو رێككەوتنە بكشێتەوە، ئێران پابەندی ئەو رێككەوتننامەیە نابێت و چالاكییە ئەتۆمییەكانی لە ئاستێكی باڵادا دەستپێدەكاتەوە.


Diplomatic Magazine | ئاراستەیەكی بەهێزی ناو یەكێتی، دەیەوێت حیزبەكە لە حكومەتی هەرێم بكشێتەوە\nیەكێتی بەنیازی چییە؟\nكشانەوە لە پەڕلەمان و حكومەت\nدوای ئەوەی یەكێتی نیشتیمانی لە دوا كۆبونەوەی سەركردایەتیدا بڕیاریدا لەژێر ناوی هەڵپەساردندا لە پەڕلەمانی كوردستان بكشێتەوە و سەرۆكی پەڕلەمان نەچێتەوە پەڕلەمان، دور نییە بڕیار بدات لە حكومەتی هەرێمێشدا هەمان هەنگاوی هاوشێوە بگرێتە بەر، وەك ئامادەكارییەك بۆ كشانەوە لە حكومەتی هەرێم.\nئاراستەی زاڵ لە یەكێتیدا لە حكومەت رازی نییە\nلەئێستادا وا دەردەكەوێت كە یەكێتی بەسەر دوو بەرەدا دابەشبوبێت، ئەو باڵەی كە حیزبی بەدەستەوەیەو دژی حكومەتی هەرێمە و لە ئەدای حكومەت رازی نییە بەسەرۆكایەتی لاهوری شێخ جەنگی، ئەم ئاراستەیە بڕیاریی سیاسی حیزبەكەی بەدەستە و توانای دروستكردنی بڕیاریی لەناو حیزبەكەدا هەیە بۆ هەر بابەتێك كە بیەوێت.دووەمیان ئەو ئارستەیەیە كە نوێنەرایەتی یەكێتی دەكات لە حكومەتدا و زۆربەی پۆستە باڵاكانی یەكێتی لە حكومەتدا بەڕێوە دەبەن و قوباد تاڵەبانیی نوێنەرایەتی دەكات.\nلاهور شێخ جەنگی كە هاوسەرۆكی حیزبەكەیە و كۆنترۆڵی تەواوی جومگەكانی بڕیاری سیای یەكێتی كردووە، ناڕازییە لە ئەدای حكومەت و ڕۆڵ و پێگە و شێوازی بەشداری یەكێتی لە حكومەتدا. بەتایبەتی پرسی بەشداریكردنی یەكێتتی لە مەلەفە گرنگەكانی نەوت و پەیوەندییە نێودەوڵەتیەكان و داهات و بودجەەی كوردستاندا. پێی وایە پارتی بە تەنیا بە تۆبزی ئەو دۆسێیانە بەڕێوە دەبات و حساب بۆ یەكێتی ناكات. هەر لەبەر ئەوەش دەیەوێت پارتی ناچار بەە ڕێككەوتنی نوێ بكات، گەرنا هەوڵی كشانەوە و روخاندنی حكومەت بدات.\nلە بەرامبەردا قوباد تاڵەبانی كە سەرۆكایەتی تیمیی یەكێتی دەكات لە حكومەتدا لەگەڵ ئەەوەدایە حیزبەكەی درێژە بە هاوپەیمانی و بەشداری لە حكومەتدا لە گەڵ پارتی بدات و كێشەكانی نێوانیان بە گفتوگۆ چارەسەر بكەن.\nلاهور شێخ جەنگی بڕیاری خۆی داوە\nیەكێتی بڕیاری خۆی داوە كە ئەگەر پارتی مل بۆ داواكاریەكانی نەدات ئەوا چیتر ئامادە نییە لەگەڵیدا بمێنێتەوە و بڕیاری خۆی دەدات.\nبەپێی زانیاریەكانی دیبلۆماتیك مەگەزین لاهور شێخ جەنگی لە كۆبونەوەی چەند هەفتتەی رابردویدا لەكاتی سەردانی بۆ لای لایەنە سیاسیەكان بە ئاشكرا ئەوەی پێ وتوون كە ئەوان چیتر چاوەڕوانی پارتی ناكەن،ئەگەر پارتی نەیەتەپێشەوە بۆ ڕێكەوتنی نوێ ئەوا لە حكومەت دەكشێنەوە و خۆیان لەگەڵ بەغدا راستەوخۆ مامەڵ دەكەن و وەك ئەو وتوویەتی ناوچەی خۆمان لەكارەساات ڕزگار دەكەین.\nئەمەش مانای ئەوەیە كە سەرۆك و سەركردایەتی نوێی یەكێتی بڕیاری خۆیان داوە كە لە حكومەتی هەرێم و هاوپەیمانێتی پارتی بكشێنەوە.\nهەڵوێستی كوڕانی مام چی دەبێت؟\nهێشتا دیار نییە ئەگەر یەكێتی بەسەرۆكایەتی هاوسەرۆكەكەی هەنگاوێكی لەوجۆرە بگرێتە بەر هەڵوێستی كوڕانی مام چی دەبێت. لەوانەیەە هەنگاوێككی لەو جۆرەە بەر لە هەر كەس بەر خواستی كوڕانی مام ببێتەوە بەەتایبەتی قوباد تاڵەبانی كە سەرۆكایەتی تیمی یەكێتی دەكات لە حكومەتدا.\nهەر وەها هەنگاوێكی لەوجۆرە بەمانای هەڵوەشانەوەی حكومەت و دوریش نییە ببێتە هۆی دروستكردنەوەی زۆنی زەرد و سەوز.\nلەم ڕوەوە یەكێتی جەخت لەسەر پێشنیارێك دەكات كە حكومەتی هەرێم وەك كیانێك لەسەرەوە بمێنێتەوە، بەڵام ئەو پارەیەی كە هەیەە وەكو جاران لە نێوان هەردووو زۆنەكە دابەش بكرێت و هەریەكەیان ئیدارەی دۆخی ئابوری ناوچەكەی خۆیان بكەن.\nبەڵام ئایا هەنگاوێكیی لەەوجۆرە پەیوەندی هەیە بە هاوكێشە سیاسییە نێودەولًەتیەكان و هەڵوێستتی وڵاتانی زلهێزەوە؟ ئایا ئەەوان هاندەر دەبن بۆ ئەو هەنگاوە یان ڕێگر؟\nئەگەر پارتی بەو هەنگاوە رازی نەبێت كە یەكێتتی ناوی ناوە لامەركەزیی ئیداریی و دارایی ئەوا دوور نییە پەنا بۆ پلانی دووەمی ببات كە كشانەوەیە لە حكومەتی هەولێر و ڕێكەوتنی تاك لایەنەیەە لەگەڵ بەغدا.


شیعەکانی عێراق لەناو قەیرانی سیاسیدان |\nHome بیروڕا شیعەکانی عێراق لەناو قەیرانی سیاسیدان\non: ئازار 12, 2020 In: بیروڕا, ناوخۆییNo Comments\nوەک ئاشکرایە پاش پڕۆسەی ئازادی لە عێراق، چەند هێز و گرووپێكی سیاسیی شیعە لە عێراقی نوێدا بەشداریی كاری سیاسییان كرد، بەڵام چەند گرووپێكیان هەر زوو چەكیان بە ڕووی ئەمەریكادا بەرز كردەوە، كە دیارترینیان ڕەوتی سەدر بوو بە سەرۆكایەتیی موقتەدا سەدر و هەر لە پەنا ئەو گرووپە چەكدارەی ئەوەوە، كە بە ناوی جەیشی مەهدییەوە درووستی كرد، چەند گرووپێكی دیكە و بە ناوی جیاجیا درووست كران. ئەم گرووپە لە ساڵانی 2004ـەوە تا 2008 وەك هێزێكی (مقاومە)ی تووندی شیعە لە بەرامبەر سوپای ئەمەریكا و سوپا و پۆلیسی عێراقدا لە ململانێیەكی چەكداریی سەختدا مایەوە، بەڵام لە لایەك لەژێر گوشاری ئۆپراسیۆنەكانی بەشائیر ئەلخەیر و لە لایەكی دیكەشەوە بە هۆی ئیمزاكردنی ڕێككەوتننامەی ئەمنیی نێوان ئەمەریکا و عێراق و دیاریكردنی وادەی كشانەوەی هێزەكانی ئەمەریکا لە 2011، وردە وردە سەدر هێزەكەی سڕ كرد و بەشێكیانی تێكەڵ بە هێزی پۆلیسی ئیتیحادی و بەشێكیشیانی تێكەڵ بە سوپای نوێی عێراق كرد لە سنووری ناوچە شیعەنشینەكاندا. ئەم خاوبوونەوەیەی سەدر وای كرد كە لە ساڵی 2010دا گۆڕانكاریی گەورە بێتە ئاراوە و بە ڕەسمی تێكەڵ بە پڕۆسەی سیاسی بوو و لە هەڵبژاردنەكەی 7/3/2010دا قەوارە سیاسییەكەی توانی (40) كورسیی نوێنەران مسۆگەر بكات لە كۆی (328) كورسی. جارێكی دیكە و دوای ئاشتییەكی نیمچە سەقامگیر.\nبەشێك لە هێزە شیعەكان لە دوای 17 ساڵ كەوتنەوە ململانێ لەگەڵ ئەمەریکادا و بەشێكیشیان كەوتوونەتە بەرداشی نێوان واشنتۆن و تارانەوە، چونكە هێزە مەدەنییە شیعەكان تا پێش ساڵی 2014یش وەك حزبی دەعوە و ئەنجوومەنی باڵای ئیسلامی پاش جیابوونەوەی باڵی سەربازی لێی (ڕێكخراوی بەدر) بە ڕواڵەت لە ئەمەریکا نزیك بوون، بەڵام لە ناواخندا هەر لەژێر كاریگەریی ئێراندا مابوونەوە. دوای پاشەكشەكردنی ئەمەریکاش لە 31ی كانوونی دووەمی ساڵی 2011 گرووپە شیعە چەكدارەكان ڕووبەڕووی هێزە ئەمەریكییەكان نەوەستانەوە، بە تایبەتی ئەو هێزە ئەمەریكییەی كە بۆ مەشق و ڕاهێنان و ڕاویژكاری مابوونەوەوە و دواتریش لە 2014ـەوە ژمارەیان زیاد كرایەوە بە پاساوی شەڕی دژ بە تیرۆری داعش. شەڕی داعش قۆناغێكی دیكەی هاوكاری و هاوئاهەنگیی ڕانەگەیەندراوی نێوان ئەمەریكییەكان و هێز و گرووپە چەكدارە شیعەكان بوو كە لەژێر چەتری حەشدی شەعبیدا خۆیان تێكەڵ بەو گرووپانە كرد كە لەسەر بنەمای فەتوای مەرجەعی باڵای شیعە پێك هێنرا و لە نوێنەرانیش پەسەند كرا، بەوەش هەرە ڕمووزە دیارەكانی هێز و گرووپە شیعەكانی نزیك لە ئێران، بە پێی ئەزموونی پێشتریان پۆستی باڵایان لە فەرماندەیی هێزەكانی حەشد وەرگرت.\nلە دوای قووڵبوونەوەی ئاڵۆزییە سیاسی و ئابووری و سەربازی و هەواڵگرییەكانی ئەم دواییەی نێوان ئێران و ئەمەریکا، دۆخی ئەو گرووپە شیعییانە گۆڕانكاریی بەسەردا هات و بەشێكیان ئامادەیی خۆیان ڕاگەیاند بۆ دژایەتیكردن و بەرنگاربوونەوەی چەكداری لە دژی هێزەكانی ئەمەریکا و بە سەرۆكایەتیی موقتەدا سەرد پێكهێنانی (بەرەنگاریی نێودەوڵەتی) ڕاگەیاند و لە لایەن (بزووتنەوەی نوجەباوە) پشتیوانیی لێ كرا، سەرباری بوونی جیاوازی لە هەڵوێست و دیدگایاندا، بەشێكیشیان بە پێچەوانەوە چوونە پاڵ ئەو دەنگەی شەقام و خۆپیشاندەران كە داوای دەستتێوەرنەدانی ئێران دەكەن لە كاروباری عێراقدا. ئێستا وەك تێبینی دەكرێت، حەشدی شەعبـی بوونەتەوە چەندین جۆر گرووپ و دەستەی جیاجیا، هەندێكیان وەلائی خۆیان بۆ حەوزەی نەجەف و ئایەتوڵڵا عەلی سیستانی و داوای خۆپیشاندەران ڕادەگەیەنن، هەندێكیشیان پشتیوانیی حەوزەی قوم و ویلایەتی فەقیهـ و ئایەتوڵڵا عەلی خامەنەیی دەكەن. لەم دۆخەشدا ناتوانین بڵێین گرووپە شیعەكان نوێنەرایەتیی ڕای گشتیی شیعەی عێراق دەكەن، بەڵام ئەوە بە مانای ئەوەش نییە كە نوێنەریان نین، هۆكارەكەشی دەگەڕێتەوە بۆ دۆخی ئێستای عێراق، چونكە شەقامی شیعە دژی سیستمی سیاسی بە گشتی خۆپیشاندان دەكەن و پشتیوانی لە هیچ كام لەو گرووپانەش ناكەن كە بانگەشەی ئایینی دەكەن. زۆرێك لە چاودێران پێیان وایە پاش قووڵبوونەوەی تەنگژەی نێوان ئێرانییەكان و ئەمەریكاییەكان، ئیدی سەرەتای كۆتاییهاتنی ئەو سیستمەیە كە لە دوای 2003ـەوە لە عێراق درووست بووە، هەروەها بەشێك لە شرۆڤەكاران و سیاسەتوانانی ئەمەریکاش پێیان وایە ئەزموونی پشتیوانیكردنی ئیسلامی سیاسیی شیعە لە عێراق شكستی هێناوە، ئەوەش دوای ئەوەی ئەمەریکا نەیتوانی ئەو گرەوەی لەسەر نوخبەی شیعە كردبووی بیباتەوە، كە بریتیبوون لە حزبی دەعوە و ئەنجوومەنی باڵای ئیسلامی. بەڵام جگە لەو دوو لایەنە سەرەكییە شیعەیە، بۆرژاوازیی مەدەنی و ئایینیش لە چاوی ئەمەریكییەكان و شەقامی عێراقدا تا ڕادەیەك شكستیان هێناوە، چونكە هێشتا نەیانتوانیوە ڕەوتی سیاسی و كۆمەڵایەتیی عەقڵانی گەڵاڵە بكەن لە عێراق و توانای بەرەوپێشەوەچوونی كاری سیاسییان نەبووە لەو ماوە زۆرەدا و ئێستا كەوتوونەتە بەر نەشتەری ئینتیمابوونی عەقیدەیی و لە حزبی سیاسیی ئایینییەوە بوونەتە گرووپی چەكدار.\nدواجار لەو ماوە زۆرەدا بەشێك لە گرووپە شیعەكان لە نێوان تاران و واشنتۆندا بە هەڵواسراوی مانەوە تا گرژییەكانی ئەم دواییەی نێوان ئەو دوو وڵاتە، بۆیە بەشێكیان بە تەواوی شكاندیانەوە بە لای ئێراندا و بەشێكیشیان نە سۆزی ئەمەریکایان مسۆگەر كردووە نە سۆزی شەقامی عێراقی، هەربۆیە ئەمڕۆ ئەمەریکا ڕووبەڕووی بەرهەڵستییەكی شیعەكان بە گشتی بووەتەوە، كە پێشتر خۆی پشتیوانیی هەندێكیانی دەكرد. پێشدەچێت دواجار ئەمەریکا هەڵسەنگاندن بۆ دووبارە هاوپەیمانێتییەکانی بکات و دوای خۆ ساغکردنەوە بڕیار بدات پشتیوانی لە شیعە عروبی و عەلمانییەکان بکات.


🏠 | 📧 | Over! | Bibliotheek | 📅 27-02\n📅 Vandaag 27-02 in de geschiedenis ▾\n📊 Artikelen 370,763 | Fotos 57,447 | Boeken 10,682 | Gerelateerde bestanden 39,117 | 📼 Video 164 | 🗄 Bronnen 13,669 |\n◄ Resultaat: Found 56, page 1 of 6 Artikelen per pagina: 🗐 1 🗐 5 🗐 10 🗐 25 🗐 50 🗐 100\n📅 00-01-2000 Datum & Gebeurtenisen\n📅 Toegevoegd op Aug 30 2010 11:19AM\n👁 Dit item is 4,958 keer bekeken\n- بەهۆی هەڵبژاردنی ئەنجومەنی شارەوانیی سلێمانییەوە [ Meer... 👁] ✖ ✖ ✖ 0 0 ✔ 80% ✍ H.B. 30-8-2010 11:19:23\n👁 Dit item is 6,719 keer bekeken\n📅 00-06-1999 Datum & Gebeurtenisen\n📅 Toegevoegd op Aug 30 2010 11:18AM\n👁 Dit item is 4,706 keer bekeken\n- بەهۆی کەمیی بارانی زستان و بەهاری رابردووەوە باش [ Meer... 👁] ✖ ✖ ✖ 0 0 ✔ 84% ✍ H.B. 30-8-2010 11:18:33\n📅 00-12-2004 Datum & Gebeurtenisen\n👁 Dit item is 6,949 keer bekeken\n- د.ت بڕیاریدا کە لە سەرەتای ساڵی 2005دا لەشکری پێ [ Meer... 👁] ✖ ✖ ✖ 0 0 ✔ 99% ✍ H.B. 30-8-2010 11:21:43\n📅 02-08-2001 Datum & Gebeurtenisen\n👁 Dit item is 6,143 keer bekeken\n- تا 05-08: وەزارەتی رۆشنبیریی ینک لە گۆڕەپانی پەی [ Meer... 👁] ✖ ✖ ✖ 0 0 ✔ 66% ✍ H.B. 30-8-2010 11:21:25\n📅 02-11-2001 Datum & Gebeurtenisen\n👁 Dit item is 7,715 keer bekeken\n- لە هۆڵی مەدەنییەتی ناوەندی رێکخراوەکانی گەرمیانی [ Meer... 👁] ✖ ✖ ✖ 0 0 ✔ 78% ✍ H.B. 30-8-2010 11:21:24\n📅 02-12-1999 Datum & Gebeurtenisen\n👁 Dit item is 6,153 keer bekeken\n- رۆژنامەنووس کوردۆ باسکی لە سوید خەڵاتی رۆژنامەنو [ Meer... 👁] ✖ ✖ ✖ 0 0 ✔ 66% ✍ H.B. 30-8-2010 11:21:42\n📅 03-07-2001 Datum & Gebeurtenisen\n👁 Dit item is 5,284 keer bekeken\n- دوو دیپلۆماسیی ئێڕاقی کە لە ئامریکا کاریان دەکرد [ Meer... 👁] ✖ ✖ ✖ 0 0 ✔ 66% ✍ H.B. 30-8-2010 11:21:22\n📅 04-07-2001 Datum & Gebeurtenisen\n👁 Dit item is 5,274 keer bekeken\n- سەردانی د. بەرهەم ساڵح بۆ گەڕەکە هەژارەکانی شاری [ Meer... 👁] ✖ ✖ ✖ 0 1 ✔ 78% ✍ H.B. 30-8-2010 11:21:22\n📅 04-11-2001 Datum & Gebeurtenisen\n👁 Dit item is 7,294 keer bekeken\n- دەستپێکردنی پڕۆسەی کوتان لە باشووری کوردستاندا ل [ Meer... 👁] ✖ ✖ ✖ 0 0 ✔ 84% ✍ H.B. 30-8-2010 11:21:24


دکتۆرمحمدئەمین گه‌ناویی : ژانی له‌دایک بونی ده‌وڵه‌تێک . – WTARIKURD\nدکتۆرمحمدئەمین گه‌ناویی : ژانی له‌دایک بونی ده‌وڵه‌تێک .\nهه‌رله‌دایک بونێک ، بۆئه‌وه‌ی ته‌ندروستانه ئه‌نجام بدرێ ، پێویسته هه‌موو ئه‌ندام و سستمه‌کانی ئه‌و جه‌سته‌یه‌ی که‌به‌ئه‌رکی له‌دایک بون هه‌ڵه‌ئه‌سن کارا (ساغ) و هاوکار بن.\nمنداڵێک ناتوانێ ته‌ندروستانه له‌دایک ببێت ئه‌گه‌ر سستمی سوڕی خوێن ، هه‌ناسه ، کاری دڵ و جگه‌رو گورچیله هه‌تا توانای به‌رگری ته‌واو نه‌بێ . هه‌ر نادروستیه‌ک له‌کاری ئه‌م سستم و ئه‌ندامانه ئه‌نجامه‌که‌ی ئه‌شێ کۆتایی به‌له‌دایک بونێکی سه‌قه‌ت بێ . یان له‌باربردن بێ چونکه سستم و ئه‌ندامانی جه‌سته ئه‌گه‌ر ساغ و کارا نه‌بن ناتوانن به‌رگه‌ی ژانی له‌دایک بون بگرن . له‌هه‌ر پڕۆسه‌یه‌کی ژیانی سیاسی و کۆمه‌ڵایه‌تی و ئابوری و فه‌رهه‌نگیش بۆ ئه‌وه‌ی ژیان و حاڵه‌ت و گۆڕانی تازه له‌دایک بێ به‌شێوه‌یه‌کی ته‌ندروستانه و سروشتی پێویسته هه‌موو سستم و ئه‌ندام و ڕه‌گه‌زه‌کانی په‌یوه‌ست و په‌یوه‌ندیدار به‌کرداری له‌دایک بوون هه‌م کاراو ساغ و هاوکاربن که له‌ئه‌ده‌بیاتی سیاسی و کۆمه‌ڵایه‌تی دا پێی ئه‌ڵێن (زه‌مینه) ئاماده‌بێ . ژانی له‌دایک بونی ده‌وڵه‌ت و قه‌واره‌ی کوردی و کوردستانی بۆ یه‌که‌م جار احمدی خانی (1707-1650) له‌جه‌سته‌ی په‌رش و بڵاوی و بێ جه‌مسه‌رو سستمی کوردی دا دروست کرد ، له‌دوای نیوه‌ی سه‌ده‌ی نۆزده‌وه تا ئێستاش چه‌نده‌ها هه‌وڵی خوێناوی و پڕ تراجیدیا دراوه که‌ئه‌رکی له‌دایک بونی ده‌وڵه‌تی کوردی له‌ژانی ئازاری له‌دایک بونی وڵاتی خۆی ڕزگار بێ و له‌م وڵاته‌دا دنیاو زه‌مه‌نێکی نوێ وه ژیانێکی به‌هادارانه دروست بکات و درێژه پێ بدات . به‌ڵام ئه‌فسوس ، هه‌مو هه‌وڵه‌کان بێ هوده بون هه‌ڵبه‌ته ئه‌مه‌ش به‌هۆی ناساغی و ناکارایی هه‌موو ئه‌و ئه‌ندام و سستمه سیاسی و کۆمه‌ڵایه‌تیانه‌ی له‌کرداری له‌دایک بونی ده‌وڵه‌تی کوردی دا به‌شدار بون یان زۆر له‌م ئه‌ندام و سستمانه‌ی که‌ئه‌بو به‌شداری کرداری له‌دایک بون بن ئاماده‌بونیان نه‌بووه ، بۆیه زه‌مینه‌ی له‌دایک بونی ده‌وڵه‌تی کوردی ساز نه‌بووه . بۆ یه‌که‌م جار له مێژووی کوردیدا به‌هۆی پێش هاتنی دۆخی عێراقی ئێستاو به‌خه‌به‌ربونی هه‌موو کورد له‌هه‌واڵی یه‌کتری به‌هۆی ئاسانکاری ته‌کنۆلۆجیای زانیاری که‌وای کردووه هه‌ر ڕوداوێکی کوردستانی له‌شوێنێکی جگرافیای دیاری کراودا قه‌تیس نه‌مێنێ له‌گه‌ڵ قبوڵکردنی دنیای ئازادو دیموکراتی به‌بونی ده‌وڵه‌تێکی کوردی زه‌مینه‌ی جیهانی وه‌هه‌تا ناوچه‌یی بۆ له‌دایک بونی ده‌وڵه‌تی کوردی ڕه‌خساندووه . به‌ڵام پرسیاری بابه‌ت ئه‌مه‌یه ئایا هه‌موو ئه‌ندام و سستمه سیاسی و فه‌رهه‌نگی و کۆمه‌ڵایه‌تیه‌کانی هه‌تا ئاینی له‌جه‌سته‌ی کوردان ئه‌مڕۆ کاراو ساغ و هاوکارن بۆ ئه‌نجام دانی له‌دایک بونی ئه‌م وڵاته‌ی که 100 ساڵ زیاتره له‌ژاندایه . ئه‌مه پرسیارێکه پێویسته زۆر به‌ڕاستی و وردی وه‌ڵام بدرێته‌وه ، چونکه ناڕاستی له‌وه‌ڵامدا واته ئه‌م ئه‌ندام و سستمانه دور ئه‌خرێنه‌وه که‌به‌شداری کاری له‌دایک بونی ده‌وڵه‌تی کوردی ئه‌که‌ن له‌ئه‌نجاما جارێکی تر ئه‌م مناڵه‌ی پێی ئه‌ڵێین ده‌وڵه‌تی کوردی یان سه‌قه‌ت ئه‌بێ یان له‌بار ئه‌چێ . بۆئه‌وه‌ی ئه‌مجاره له‌دایک بونی ده‌وڵه‌تی کوردی له‌بارنه‌چێ به‌کورتی پێویسته:\n1 – هه‌موو حزبه‌کان حکومه‌ت و سسته‌مه‌کانی سیاسی و ئابوری و ئیداری به‌زوترین کات چاک سازی ڕیشه‌یی بکه‌ن به‌لابردنی سه‌رجه‌م ئه‌و که‌سانه‌ی که‌تائێستا به‌ناو به‌رپرس بون و جێگرتنه‌وه‌یان به که‌سانی خاوه‌ن فکری سیاسی و ئیداری و ئابوری.\n2- ئه‌مڕۆ ، حزبه‌کان گروپه کۆمه‌ڵایه‌تیه‌کان ئه‌و ئه‌ندامانه‌ی که‌ئه‌توانن به‌شداری له‌دایکبونی ده‌وڵه‌تی کوردی دا بکه‌ن هه‌ریه‌کێ له‌م حزبانه ئه‌گه‌ر دڵسۆزانه و ڕاستگۆیانه به‌شداری نه‌که‌ن به‌تایبه‌ت حزبه گه‌وره‌کان ئه‌وا به‌دڵنیایی له‌دایک بونی ده‌وڵه‌تی کوردی ئه‌که‌وێته هه‌ره‌شه‌وه.\n3 – هه‌مو ئه‌و به‌ڕێزانه‌ی که‌بانگه‌شه‌ی ده‌وڵه‌تی کوردی ئه‌که‌ن له‌به‌ڕێز سه‌رۆکی هه‌رێمه‌وه تا هه‌موو به‌ڕێزه‌کانی تر له‌سه‌ر ئاستی حزب و گروپ و به‌رپرسیاریه‌تی حکومی ئه‌بێ بڕیار به‌ن که ئه‌وان کار بۆ ده‌وڵه‌تی کوردی ئه‌که‌ن بێ هیچ شه‌رم و ترسێ داوا له‌نه‌ته‌وه یه‌کگرتووه‌کان و ئه‌وروپا و ئه‌مریکا بکه‌ن بۆ هاوکاری له‌سه‌ر پڕۆسه‌ی دروستبونی ده‌وڵه‌تی کوردی . له‌م حاڵه‌ته‌دا و هه‌رچی زوتره هه‌موو به‌شداریه‌ک له‌حکومه‌تی عێراق و دامه‌زراوه‌کانی ده‌وڵه‌تی عێراقی رابگرن به‌گێڕانه‌وه‌ی به‌ناو وه‌زیرو فه‌رمانبه‌رو ئه‌ندام په‌رله‌مانه‌کانیان چونکه زۆر نالۆژیکیه له‌لایه‌ک داوای ده‌وڵه‌تی کوردی و جیابونه‌وه له‌عێراق بکه‌ی و له‌لایه‌کی تره‌وه به‌شداری حکومه‌تی ناوه‌ندی عێراق بکه‌ی.\n4 – به‌شداری پێکردنی حزبه سه‌ره‌کیه‌کانی کوردستان له‌هه‌ر بریارێ که‌په‌یوه‌ندبێ به‌ده‌وڵه‌تی کوردی و سه‌رنه‌وشتی کوردستانه‌وه به‌تایبه‌تی یه‌کێتی نیشتمانی چونکه ئه‌مڕۆ بێ یه‌کێتی هه‌ر بڕیارێکی سه‌رنه‌وشت سازانه کارێکی ئاسان نابێ . ئه‌وه‌ی ئه‌مڕۆ ئه‌رکی هه‌موانه ئه‌وه‌یه هه‌ر تاکێک ، حزبێک ، کۆمه‌ڵێ ، ده‌ست بکات به ئاماده‌کردنی ته‌ندروستانه بۆ هه‌موو ئه‌و ئه‌ندام و سسته‌مانه‌ی که‌به‌شدار ئه‌بن بۆ له‌دایک بونی ده‌وڵه‌تی کوردی . تا ئه‌ندام و سسته‌مه‌کان کاراو ساغ و هاوکار تر بن ژانی له‌دایک بونی ئه‌م وڵاته زوتر ته‌واو ئه‌بێ و وڵاتێ له‌دایک ئه‌بێ که‌خه‌ونی هه‌موانه .\nدکتۆر محەمەد گەناویی\nLatest posts by دکتۆر محەمەد گەناویی (see all)\nدکتۆر محەمەد ئەمین: بەغداد چی لە هەریم ئەوێت؟ - 2022-03-25\nدکتۆر محەمەدئەمین گەناوی: شەڕی ناوچه‌کانی نفوزله لیبیاوه تا قه‌فقاز. - 2020-10-15\nدکتۆر محەمەد ئەمین: بازاڕى ئازاد تاڵان و قۆرخ نیە. - 2020-10-04\nگەشاوە جاف : پاسارییەك لەمەنفادا .\nكورد مەرجی بەشداریكردن لەحكومەتی عێراق ئاشكرادەكات .


یادداشتی لێک تێگەیشتنی وەزارەتی پێشمەرگە و پێنتاگۆن واژۆ کرا - Mehr News Agency\n13 tîrmehê 2016 - 09:48\nNews Code 4284\nبە ئامادەبوونی مه‌سعوود بارزانی؛\nیادداشتی لێک تێگەیشتنی وەزارەتی پێشمەرگە و پێنتاگۆن واژۆ کرا\nڕۆژی ڕابردوو لە سەلاحەدین، مەسعوود بارزانی سەرۆكی هەرێمی كوردستان پێشوازی لە ئێلیزا سلۆتکین یاریدەدەری وەزیری بەرگری ویلایەتە یەکگرتووەکانی ئەمەریکا و شاندێکی یاوەری کرد.\nبه ڕاپۆرتی ئاژانسی هه‌واڵی مێهر له ماڵپه‌ڕی ڕاگه‌یاندنی سه‌رۆکایه‌تی هه‌رێمی کوردستان، لەو كۆبوونەوەیەدا بارزانی سوپاسی پاڵپشتیی سەربازی و دارایی ئەمەریكای كرد بۆ هێزی پێشمەرگەی هه‌رێمی كوردستان كە كاریگەریی هەبووە لە مسۆگەركردنی سەركەوتنەكانی هێزی پێشمەرگە.\nبارزانی، ئاستی هەماهەنگی نێوان سوپای ئەمەریکا و پێشمەرگەی بە نموونەیی وەسف کرد بەجۆرێک کە بە درێژایی شەڕ دژی تیرۆریستان هیچ شوێنێکی مەدەنی نەکراوەتە ئامانج کە ئەوەش دیقەتی هەماهەنگی و متمانەی نێوان هاوپەیمانان و پێشمەرگە دەردەخات.\nلە بەرانبەردا یاریدەدەری وەزیری بەرگریی ویلایەتە یەکگرتووەکانی ئەمەریکا ستایشی هێزی پێشمەرگەی کرد و ڕایگەیاند کە ویلایەتە یەکگرتووەکانی ئەمەریکا بەچاوی ڕێزەوە سەیری پێشمەرگە دەکات و وەک هێزێکی شەڕکەری کاریگەر دەیناسێت کە ڕۆڵی زۆر گرینگی بینیوە.\nوتیشی: ئەو یادداشتی لێکتێگەیشتنەی لەگەڵ وەزارەتی پێشمەرگە ئیمزای دەکەن ئاماژەیەکی ڕوونی ئەو گرینگیپێدانەیە لەلایەن ویلایەتە یەکگرتووەکانی ئەمەریکاوە و هێمای هاوبەشییەکی بەردەوامی ئەمەریکا و هێزی پێشمەرگە و دۆستایەتییەکی پتەوە.\nهەر لە دیدارەكەدا بیروڕا لەبارەی چۆنییەتی هەماهەنگیی نێوان هێزی هاوپەیمانان و هێزی پێشمەرگە و هێزەكانی عێراقی لە شەڕی داعش و ئۆپراسیۆنی ئازادكردنی مووسڵ و قۆناغی دوای ئازادكردنی موسڵ خرایە بەر باس و گفتوگۆ و هەردوولا لەسەر ئەوە هاوڕابوون كە پێویستە هەماهەنگی هەبێت و زۆر بەوردی چارەسەر بۆ کێشە و گرفتە سیاسی و کۆمەڵایەتییەکانی قۆناخی دوای داعش بدۆزرێتەوە، ئەوەش لەپێناو ڕێگە گرتن لە دووبارەبوونەوەی کارەساتەکان و بۆ دڵنیایی پێکهاتە ئایینی و نەتەوەییەکانی پارێزگای نەینەوا.\nلە بەشێكی دیكەی كۆبوونەوەكەدا هەماهەنگیی نێوان هێزی پێشمەرگەی هه‌رێمی كوردستان و هێزی هاوپەیمانان و سوپای عێراقی بەرز نرخێندرا و یادداشتی لێکتێگەیشتنی نێوان وەزارەتی پێشمەرگە و وەزارەتی بەرگریی ویلایەتە یەکگرتووەکانی ئەمەریکا بەهەنگاوێکی گرینگی هاوکاری و هەماهەنگیی نێوان هەرێمی کوردستان و ئەمەریکا لەقەڵەم درا.\nدواتر لە مەراسیمێکدا، بەسەرپەرشتی و ئامادە بوونی بارزانی، یادداشتی لێکتێگەیشتن و هاوکاریی نێوان وەزارەتی پێشمەرگە و وەزارەتی بەرگریی ویلایەتە یەکگرتووەکانی ئەمەریکا، لەلایەن کەریم شنگالی وەزیری پێشمەرگە بەوەکالەت و لە ئێلیزا سلۆتکین جێگری وەزیری بەرگریی ویلایەتە یەکگرتووەکانی ئەمەریکا، ئیمزا کرا\nبەپێی ئەو یادداشتە، وەزارەتی بەرگریی ئەمەریکا هاوکاریی دارایی پێشکەشی پێشمەرگە دەکات و ئۆپەراسیۆنی ئازادکردنی موسڵ بە هەماهەنگی لەنێوان پێشمەرگە و سوپای عێراق و هێزی هاوپەیمانان بەڕێوە دەچێت و ئەو هەماهەنگی و هاوکارییە بۆ قۆناخی دوای داعش لە نەینەوا بەردەوام دەبێت.\nجێگەی ئاماژەپێكردنە ژمارەیەك لە بەرپرسە سیاسی و سەربازییە باڵاكانی هەرێمی كوردستان ئامادەی ئەم دیدارە بوون.


You are at:Home»بابەتی گشتی»کوردستان»سه‌رۆكى هه‌رێمى كوردستان سوپاسى ئه‌ڵمانیا ده‌كات\nئه‌مڕۆ نێچیرڤان بارزانى سه‌رۆكى هه‌رێمى كوردستان، پێشوازى له كلێمنس سێمتنه‌ر كونسوڵى گشتى ئه‌ڵمانیا له هه‌رێمى كوردستان كرد. له دیداره‌كه سه‌رۆكى هه‌رێمى سوپاسى ئه‌ڵمانیاى كرد له‌وه‌ى له رۆژانى سه‌خت هاوكاریى به كورد داوه.\nماڵپه‌ڕى سه‌رۆكایه‌تى هه‌رێم له هه‌واڵێكدا ئاماژه به ته‌واوى ئه‌و ته‌وه‌رانه كردووه، كه سه‌رۆك نێچیرڤان بارزانى و كونسوڵى گشتى ئه‌ڵمانیا تاوتوێیان كردووه، له ده‌قى هه‌واڵه‌كه‌ى سه‌رۆكایه‌تى هه‌رێم هاتووه:\nسەرلەبەیانیى ئەمڕۆ پێنجشەممە 24/9/2020 بەڕێز نێچیرڤان بارزانى، سەرۆکى هەرێمى کوردستان، پێشوازى لە بەڕێز کلێمنس سێمتنەر کونسوڵی گشتیى ئەڵمانیا لە هەرێمى کوردستان کرد.\nسەرۆک نێچیرڤان بارزانى سوپاس و پێزانینى هەرێمى کوردستانى بۆ پشتگیرى و هاوکارییەکانى ئەڵمانیاى لە بواری سەربازی و مرۆییدا دووپات کردەوە و ئاماژەى بە گرنگى و کاریگەریى ئەو هاوکارییانە لە ڕۆژانى سەختى شەڕى داعشدا کرد، هەروەها تیشکى خستە سەر هاوکارییە مرۆییەکانى بۆ ئاوارە و پەنابەران لە هەرێمى کوردستان و پێشوازیکردنى لە ژمارەیەکى زۆرى ڕزگاربووانى ئێزدیى دەستى داعش بۆ وەرگرتنى چارەسەرى لە ئەڵمانیا، ھاوکات دەربارەى دۆخى عێراقیش، چارەسەرکردنى کێشە ناوخۆییەکانى بە کلیلى سەقامگیریى عێراق لە قەڵەم دا.


کوردیپێدیا - یەکەم رۆژی کارکردنی کارگەی جگەرەی سلێمانی\n📷 یەکەم رۆژی کارکردنی کارگەی جگەرەی سلێمانی | پۆل: وێنە و پێناس | زمانی بابەت: 🏳 کوردیی ناوەڕاست\nیەکەم رۆژی کارکردنی کارگەی جگەرەی سلێمانی\n1. 👁 28-11-1960\n2. 👁 کارگەی جگەرە و پوختەکردنی تووتن لە سلێمانی\n➕ ئەم بابەتە لەلایەن: (هاوڕێ باخەوان)ەوە لە: Dec 24 2012 2:33PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 30 2017 10:50PM باشترکراوە\n📷 فایلی وێنە 1.0.1 54 KB Dec 24 2012 2:33PM هاوڕێ باخەوان


هۆشیار عەبدوڵا، ئه‌ندامی لیژنەی دارایی لەپەرلەمانی عێراق رایدەگەیەنێت، هۆكاری دواكەوتنی مووچەی فه‌رمانبه‌رانی عێراق نەبوونی سیولەیە و رەنگە لە چەند رۆژی داهاتووشدا ئەو كێشەیە چارەسەر بكرێت.\nهۆشیار عەبدوڵا، بە وێستگە نیوزی راگەیاند: كێشەی دواكەوتنی مووچەی فەرمانبەرانی عێراق تەنها پەیوەندی بەنەبوونی سیولەوەیە، لە ئێستاشدا وەزارەتی دارایی روونكردنەوەیان بڵاوكرد،متەوە كە ئەوە هۆكارەكەیەتی و لەهەوڵیشدان بۆ ئەوەی بەزووترین كات چارەسەری كێشەكە بكەن، ئەمەش بەڵگەیە لەسەر حاڵەتێك كاتێك لەعێراق بۆ چەند رۆژێكی كەم مووچە دوادەكەوێت، وەزارەتی دارایی بەوپەڕی بەرپرسیارێتییەوە روونكردنەوە دەدات.\nناوبراو روونیكردەوە، چارەسەری نەبوونی سیولەش روونە بەفرۆشتنی دۆلار و كڕینەوەی دینارە لەبازاڕ، یان چاپكردنی پارە، بەڵام لە هەموو حاڵەتێكدا روونكردنەوەكەی وەزارەتی دارایی بەرپرسیارانەیە و بەڵێنیان داوە لەزووترین كاتدا چارەسەری بكەن و رەنگە لەچەند رۆژی داهاتوودا عێراق دەست بەدابەشكردنی مووچە بكات.\nسەبارەت بەڕەوانەكردنی 320 ملیار دینارەكەی هەرێمی كوردستان لەلایەن بەغداوە، هۆشیار عەبدوڵا دەڵێت، دەبێت وەزارەتی دارایی هەرێمی كوردستان وەڵام بداتەوە كە پەیوەندییان لەگەڵ دارایی عێراق چۆنە بۆ ناردنی پارەكە، بەڵام جیاوازی كوردستان و عێراق ئەوەیە كاتێك لە عێراق چەند رۆژێكی كەم مووچە دوادەكەوێت هەرایەكی گەورە دروست دەبێت و وەزارەتی دارایی عێراق دێتە خەت و روونكردنەوە دەدات، لەهەرێم 60 رۆژ مووچە دوادەكەوێت و نابێت باسیش بكرێت.\nدواكەوتنی مووچەی فەرمانبەرانی ئەم مانگەی عێراق، لەكاتێكدایە هێشتا لە هەرێمی كوردستان مووچەی مانگی نیسان دابەش نەكراوە و حكومەتی هەرێم چاوەڕێی ناردنی 320 ملیار دیناری عێراق تا لەگەڵ داهاتی ناوخۆ و نەوت، بەلێبڕینی 18% مووچە دابەش بكات.\nئه‌م بابه‌ته 73644 جار خوێنراوه‌ته‌وه


Thursday, 12.20.2018, 22:13\nهەر کە کریستۆف کۆلۆمبس گەیشتە ئەمەریکای لاتینی، هیندیە سوورەکان بە هەنگوین و زێڕ و کیژانی خۆیان پێشوازییان لێکردن، بەڵام ئەوروپیەکان لە بەرانبەردا جلی تاعوناویان بە هیندیە سورەکان دا، لە ٦٠٠ ساڵی ڕابردوەوە ژمارەی هیندیە سوورەکان پتر لە ١٦ ملێۆن بوو، بەڵام ئێستا ژمارەیان ناگەتە ملێۆنێک، زۆرێکیش لە نەتەوەکانیان قڕانیان تێکەوت، بڕوانە مێژووی چەکی کیمیاوی.\nئەو کۆیلانەی کە هەرەمەکانی میسریان پێ دروستکردن سەرتاپایان کۆکردنەوە لەناو چاڵێکی گەورەدا و خۆڵیان کرد بەسەریاندا، سەرچاوە "نەشناڵ جیۆگرافی" تا ئێستاش هەمان میتۆد بەڕێوە دەچیت، بڕوانە دانپیانانەکانی "جۆن پرکنس" کە تێبەردانی گەلانە و لاوازکردنیان پاشان تاڵان کردنی سامانەکانیان،\n"نوعام چۆمسکی ئەڵێ: زۆربەی هەرە زۆری گەلان نازانن کە نازانن، ئاگاداریش نین کە چی لە دەوروبەریان دەگوزەرێت. ئێمەی مرۆڤ هێشتا کامڵ نەبووین، بەو مانایەی یەکەم ووشیاری لەوەش گرنگتر سەقامگیر نەبوونی ئەخلاق و ویژدانە.\nهەر پاش ڕوخاندنی پەیکەرەکەی فەردۆسیی و ڕوخاندنی سەدام، زۆربەی هەرە زۆری ڕۆشنبیرە دڵسۆزەکانی خەڵک و خاکی کورد بەتایبەتی نووسەرانی کوردستانپۆست، بەدەنگی بەرز هاواریان کرد، ئێستا تەواوی هێزەکانی جیهان لە عێراقدایە، بۆیە هەموو ناکۆکیەکان وەلابخەن و داوای سەربەخۆی بکەن، بەڵام ئەفسووس کەسیان گوێیان لێمان نەگرت سەرگەرمی بنیاد نانەوەی عێراق بوون، بە نەوشیروان مستەفاشەوە.\nئەمە ڕووداوە لەکاتێکدا بوو، کە هەر چوار دوژمنەکەی کورد دژ بەئەمەریکا وەستابوون، واتا تەنها دۆستێکی کە هاوپەیمانان لەناوچەکەدا هەیان بوو تەنها کورد بوو. هەر دوای دەستپێکی بەهاری عەرەبی کورد هێندەی دیکە پێگەی سیاسیەکەی بەهێزبوو، لە بەرانبەریشدا پێگەی دوژمنانی کورد هێندەی دیکە لاوازبوو، هەروەها کوردەکانی ڕۆژئاواش قارەمانانە بەگیانی شۆڕشگێڕی هاتنە گۆڕەپانی جەنگەوە و بورهانیشیان کرد، کە گیانفیدان و عاشقی ئازادین، هەمووشمان دیمان کە چۆن داعشیان ڕاماڵی.\nتا ئەم ئان و ساتەش کوردانی ڕۆژئاوا تا دوا سنووری بەرپرسێتی هەڵسوکەوتی ووشیارانەیان ئەنجامدا، چوونکە نەک هەروەکوو پێویست کارەکانیان ئەنجام دا، بە قوربانیەکەی گەورەوە، ئەو کارەشیان نەکردایە سەدان بەرانبەر بە ژمارەی شەهیدان زیاتر دەبوو، شەنگال یەکێکە لەو نموونانە.\nبەڵام بەداخەوە خێڵی بارزانیەکان هەر لە سەرەتاوە بوونە داردەستی تورکیای فاشی بە دڕاندانەترین شێوە و دوژمنکاری هاوکاری دوژمنیان کرد، هەروەها هاوکاری دروستکردنی بنکەی خۆفرۆشی پیلانگێری و کۆکردنەوە کوردە خۆفرۆشەکانی "ئەنەکەسە"، عەفرینی خوێناویمان لە پێش چاوە. ئەوەبوو هەروەکوو چۆن هیچ گۆڕانکاریەک لە ڕووخاندنی شای ئێران بۆ کورد نەهاتە ئاراوە، لە ڕووخاندنی سەدامیش لە سایەی خێڵی بارزانی و تالەبانیەوە، هێشتا لە جێگای خۆماندا گێرە دەکەین، واتا گەڕاینەوە بۆ خاڵی دەستپێک پاش ڕژانی دەریایەک خوێن، نەک هەر هێندەش خێڵی بارزانیەکان لەکاتی پێویستدا پڕۆژەیان پێنەبوو بۆ سەربەخۆیی، بەڵام لەکاتی پەرتەوازەیدا لە ١٦ ئابی ٢٠١٧دا مەسعود بارزانی "ئەردۆغاندۆم"ێکی بۆ قووت کردینەوە، هەرچەند دۆست و ئازادیخواهان هاواریان کرد کورە، کوڕە مەکە شتێک دەشکێنیت، ماڵی کورد وێران مەکە، بە خۆدەرخستن نەبێت، بەتەنها خۆم دەیان بابەتم لەو بارەوە نووسیوە ، نووسیومە کە ئەردۆغاندۆمەکەی مەسعود کورد دەگەڕێنێتەوە بۆ ساڵانی٨٠، ئەرشیفەکەم لە کوردستانپۆستدا بەڵگەیە، تەنانەت نامەکەی وەزیری دەرەوەی ئەمریکا "ڕیکس تیلەرسۆن" بەڵگەیە تەنانەت بەڵێنی چارەسەرکردنی کێشەی نێوان کورد بەغدادی تێدایە، کە لە ماوەی یەک ساڵدا سەرجەم کێشەکان چارەسەر بکرێت. کلیکی ئەم لیکەی خوارەوە بکە\nئەمریکا ماوەی ساڵێکی دەستنیشانکردووە بۆ ھەولێر و بەغداد بۆ گەیشتن بە رێکەوتنێکی گشتگیر\nبەڵام هەر وەکوو دیاربوو مەسعودی کوڕی مەلا مستەفا بڕیار لەدەستی خۆیدا نەبوو، بەڵکوو بڕیار بڕیاری خوودی ئەردۆغان و میتی تورک بوو، ئەوەبوو جەنابی ناموبارەکی وتی حساب بۆ کەس ناکەم، هەردوای ١٦ ئاب، نیوەی خاکی ئازادکراوی کوردستانی گەڕاندەوە ژێر دەستی دوژمن پاشنیش هەروەک نەبای دیبێت نەباران.\nئەمەش یەکەمجار نیە کە خێڵی مچە بارزانی کورد وەک گەمەی مارو پەیژە لە ٩٩ وە دەهێننەوە سەر خاڵی دەستپێک، سەدان هەزران ئەزموونمان هەیە، بەڵگەمان لەدەستدایە کە خێڵی مچە بارزانی سەرەتانێکە تووشی مێشکی گەلەکەمان بووە.\nجەلال تاڵەبانی (سنی ڕشد)ی پڕکردۆتەوە و لە هەمووشمان زیاتر ئاگادارە کە بنەماڵەی مچە بارزانی چ جۆرە دوژمنێکن بۆ کورد و کوردستان، هەر لە ٦٠ کانەوە هەتا بوونە داردەستی شای ئێران، پاشان خومەینی و گەڕانەوە ناوچە ئازادکراوەکانی ڕۆژهەڵاتی نیشتیمان بۆ ژێر دەستی کۆماری مەرگ وسێدارەی ئێران، تەنانەت تیرۆرکردنی دەیان ئەندامی سەرکردایەتی خۆرهەڵات و باشوورو و ڕۆژئاوای نێشتیمان و هەزاران پێشمەرگەی خوێن گەرمی هەر چوار پارچەی نیشتیمان، ئەوەی کە ئاشکرایە نموونەی شەهید "سڵێمانی موعینی" "شەمدین ساقیق" "سەعید ئاڵچی" و هاوڕێکانی......هتد. جەلال تاڵەبانی لەهەموو کوردێک باشتر و زیاتر ئاگاداری ئەم کارەساتانەبوون، جەلال ئاگاداری کارەساتەکەی هەکاری بوو، ئەو ئاگادری هێنانی دەبابەی بەعس بوو.\nلەوانەش لە هەر هەرهەمووی ترسناکتر جەلال ئاگادار بوو کە مەسعودی مەلا مچە ئەو بڕە پارەیەی کە کۆکرایەوە بۆ ئاوارەکانی سەرچیا بەفرگرتوەکانی خوارد، کە ١٢٠ ملێۆن دۆلار بوو، کە هونەرمەندە چەپەکانی جیهان کۆیان کردبۆوەوە، لەوانە "ستیوارد ڕۆد، "تینەتوونەر"، "مەدۆنا".\nبە دیدی خۆت دادگای بەریتانی ببینە کە هاوکار و دۆستی هەرە نزیکی مەسعودی مەلا مچە "جێفری ئارچەر" چۆن دادگایی دەکرێت لەسەر ئەو دزیی تاڵانیەی کە خێر بوو بۆ کوردە ئاوارەکان.\nکەسێک بتوانێت نانی ئەو منداڵە برسی و بێکەسانەی کە لەناو بەفردا گیرخواردووە بخوا، ئیتر دەبێت چاوەڕیی چی لێدەکرێت؟\nبۆ زانیاری بەڵگەکان بە دوو زمانە عارەبی و ئینگلیزی، بەڕاست و چەپدا کلیک بکە بۆ بینینی هەر پێنج بەڵگەکانی دادگای بەریتانی.\nوەکوو پێشتر باسمانکرد، ئەمانە نموونەی مشتێکە لە خەرواری خیانەتی خێڵی مچە بارزانی.\nسەرەڕای ئەو دەریای خوێنەی کە بە دەستی بنەماڵە مچەبارزانی ڕژێندرا، کەچی جەلال هەستا و شار بەشار دەگەڕا و پڕوپاگەندەی بۆ دەکردن، هەر ئەو جەلال تاڵەبانیە بە بەرچاوی هەزاران کوردە گووتی: دەنگ بدەن بە کاک مەسعود، سەرۆکی ئێستا و ئایندەی کوردستان!\nپرسیاری هەرە مەبەست، بۆ جەلال ئەم کارەی کرد؟\nئایا تەنها لە بەر کورسیە بێفەڕەکەی سەرۆک کۆماریی بوو؟\nیان نهێنیەکی گەورەتری لە پشتەوەیە؟\nیان ئایا کورسی سەرۆک کۆماری توانی بزوێک زیاد بکات یان کەم بکاتەوە لە کێشەی کورد؟\nئایا کورسی سەرۆک کۆماری کام لە کێشە هەڵپەراوەکانی چارەسەر؟\nوەڵام، ساڵی ١٩٧٩ لاوانی چریکەهای فیدای خەلقی ئێران، تودەییەکان، پاشانیش بەسیجیەکانی سەربە کۆماری ئیسلامی ئێران، پەلاماری سەفارەتی ئێرانیادا لە تاران، لەوێ دەستیان گرت بەسەر هەزاران هەزار بەڵگەو دۆکۆمێنتدا، لەوانە نزیکەی ٧٠ کیلۆی پەیوەستبوو بە سەرکردایەتی کوردەوە، کە ناوی سەرجەم سەرکردەکانی تێدایە، جگە لە نەوشیروان، بە عەبەی مهتەدی، شوکروڵای بابان، مەزهەری خالقی، نووسەر حسێن خەلیقی، تەنانەت ناوی سامی عەبدوڕەحمانی تێدا هاتووە، کە لەیەک کاتدا سیخوڕی بۆ ٣ ووڵات کردووە، تەنانەت نوسەرێکی ئەڵمانی کتێبێکی نووسیوە بەناوی "نەوەکانی سەلاحەین" تێیدا باسی سامی دەکات کە لە یەک کاتدا سیخوڕی بۆ ٣ ووڵات کردوە ....هتد، هەروەها لە بەڵگەکاندا هاتووە کە بەدەستی مەزهەری خالقی گەیشتۆتە دەستی جەلال تاڵەبانی، تێدا هاتووە جەلال تاڵەبانی بەپەلە دەبێت بگاتە کوردستان، چونکە چەپ کۆمەنیست نەشوونمای زۆری کردووە، ئەوە بوو جەلال گەڕایەوە کوردستان هەر بەگەڕانەوەی جەلال تاڵەبانی یەکسەر ناوچەکە وەک گۆمی هێمن هەمووی شڵەقاند، هەموو لایەنەکانی دا بەگژ یەکدا، یەکێتیەکان فیڕبووبوون کە وەک باوە، پێشمەرگەیە دەستڕێژێک دەکات بەئاسماندا ئەڵێ بەس خوا ماوە پەلاماری نەدەین ئەوە دەڕێژێکم نا بەخواشەوە.\nدوای ئاشکرابوونی بەڵگەکان و بڵاوکردنەوەیان خومەینی بڕیاریدا کە مەسعود و ئیدریس بارزانی لە سێدارە بدات، بەڵام "بەهەشتی" بەپەلە خۆی گەیاندە لای خومەینی و پێی ووتی: قوربان ئێمە سبەینێ هەرچۆن بێت لەگەڵ کوردەکاندا بەشەڕ دێین، بۆیە ئەو دوانەمان پێویستە، هەر چۆن بێت، بەهەشتی، خومەینی ژێوان دەکاتەوە.\nعەبەی مهتەدی هەرچی توانای هەبوو نامیلەکەی کۆکردەوە و ناوینا پڕوپاگەندەی ئیسلامی.\nبەکورتی ئەوەی باسمان لێیان کرد کە جەلال تاڵەبانی سیخوڕی سی ئای ئەی کردوە و بە بڕیاری "سی، ئای، ئەی" مەل و گوڵی لە کانایەکان تۆراند، هەر هەموویانی دا بەگژ یەکدا.\nلەدوای ڕوخاندنی سەدامیشەوە ووردە ووردە یەکێتیە چەپەکانی ڕاوەدوونا و لە جێگایاندا کەسانی بودەڵە و گەجەر و گووجەر وەک مەلا بەختیاری٢١ کۆپتەر، سەعەی ئەحەپیرە فایلدار، قالەی حمەجان لە ناوەندی دەسەڵات نزیک کردەوە و کردیینی بە خۆرەی ناو یەکێتی، کوڕەکانی و کچەکانی سەراپا لەناو دەسەڵاتدا جێگە کردەوە، یەکێتی بەو دەردە برد کە دیبینن.\nکادێرێکی چەپی یەکێتی شاسوار ناوی ئەسڵی حەمید ئەوبەریە، کە دەرچووی بەشی ئابوری بوو، شەهید لە کارەساتی هەکاریشدا برینداربوو، هەتا بڵێی کەسێک هێمن و بێسنووریش ڕۆشنبیربوو، شەوێکی درەنگ لەسەر ڕێی دەربەندیخان خەریکبوو کە تەقە لەیەکتری بکەین، ئەوە ووشیاری شەهید شاسوار بوو کە دەنگی من شەهید سۆرانی ناسیەوە، بەکورتی ووتی ئەمە ٥ جارە دەڕۆین بۆ جەبار عێزەت بەدەرسمان ناکەوێت، شەهید سۆرانیش ناخۆ ئاگایانە و بۆ پێکەنینش ووتی هیوادارم لەنزیک ماڵی جەبار عێزەدا تەقە لەیەکتری نەکەین، بەخوا ئێمەش٦ جار چووینە سەر ماڵەکەی، بەڵام هەرگیز تووشمان نەبووە بەتووشیەوە، ئێستا جەبار عێزەت جێگری قایمقامی هەڵەبجەیە لەسەر لیستی یەکێتی، شەهید شاسواریش بەدەستی خوودی یەکێتی نیشتیمانی شەهیدکرا.\nوەک لەم ڤیدێۆیەشدا دەردەکەوێت جەلال تاڵەبانی هەتا ڕووخاندنی سەدامیش مووچەی لەسەدامەوە وەرگرتووە.\nوەک هەر هەموومان دەزانین لەشاخ سەرگەرمی هەڵگیرساندنی شەڕی ناخۆبوو، زۆربە دەیان گووت سەدام بیر چۆتەوە، لەشاریش ڕونانی ئازادیخواهان و چەپەڕەوەکان، پاشانیش بردنە پێشەوە گەجەرووگووجەرەکانی ناو یەکێتی، دوایش بردنە پێشەوەی مەسعود بۆ سەرۆکایەتی، مەسعودی کردە کەڵگاو سندووقی دارای ووڵاتیشیان دایە دەستی مەسعود، هەمووشمان دەزانین کە مەسعود بە چ شێوەیەک پارە دەست کێ، چۆن پارەی لە دەست دێتە دەرەوە، خۆیان و خێزانەکەیان بوون بە ملیاردێر، زۆرینەی خەڵکیش برسی ڕەجاڵ، لەهەموو ترسناکتر کەسانی وەک تەحسین شاوەیس وقالە فەرج و حەمەخانی حاجی دارا کە دەستیان سوورە بەخوێنی سەدان پێشمەرگە.\nئەگینا بنەماڵە هەتا دوای ڕاپەڕینیش بوونیان لە کوردستان نەبوو، هەموو دەزانین کە هێنانەوەشیان هەر تاوانی جەلال تاڵەبانی بوو، ئەگینا خۆشیان نەدەهاتنەوە و باوەڕیان بەوە نەبوو کەبێنەوە کوردستان.\nهەروەکوو چەندی جار باسم لەوە کردووە کە چۆمسکی ئەڵێت زۆربەی گەلان نازانن کە نازانن و ناشزانن کە چی لەدەوورووبەریان دەگوزەرێت، بۆیە هەرگیز تاوانی خەڵک نیە، دەسەڵات زۆر زۆر دڵخۆش دەبێت کە تاوانەکە بخرێتە ئەستۆی گەل، بۆ نموونە عەرەب نزیکە ٤٠٠ ملێۆن دەبێت، هەروەها ١،٤ ملیارد پشگیری فەلەستین دەکات، بیریشمان نەچێت کە خاوەنی زۆربەی هەرە زۆری سامانی سروشتی جیهانن ئینجاش گیریان خواردووە بەدەست ٢ ملێۆن جوولەکەوە.\nاعترافات «القاتل الاقتصادي» جون بركنز الذي انقلب على أسياده العميل السابق لوكالة الأمن القومي الأمريكي ، يقدّم فيها شهادة من الداخل عن الدور الذي تلعبه البنو...\nلەدوای ڕووخاندنی سەدامەوە کەوا بۆ ١٦ ساڵ دەچێت ساڵانە ١٣ ملیاردی لەبەغدادوە هاتووە جگە فرۆشتنی نەووت کە دووبەرانبەر بە بودجەیەی بەغدایە جگە لە قاچاخچێتی ترومبێل کەلووپەل و خواردەمەنی، کەبە زیاتر لە ٢٥٠ ملیارد دۆلار تەخمین دەکرێت. تورکیا پاترێۆتی کڕی بە بەهای ٣،٥ ملیارد دۆلار، ئێس٤٠٠ بە ٤ ملیاد دۆلار، دەتواندرا دەیان پاترێۆت و ئێس٤٠٠ بکڕدرایە.\nهەروەها دەرهێنانی عێراق لەبەندی ٧، ئەوەیش هەر تاوانی بنەماڵەی بلە ئەڕەحە ڕەش و مچە بارزانیە، بەندی٧ برتیە لە ڕیگرتن لە عێراق کە چەکی هێرشبەری نەبێت، ئەگەر مرۆڤ کەمێک زۆر نا ووشیاری هەبێت تێدەگات بۆ ئەو کارەیان کرد؟\nلەکاتێکداهیچ لە کێشە هەڵواسراوەکان چارەسەر نەکراوە، گرەنتیش نیە کە عێراق عێراقێکی ماف دۆست بێت!


ebdulrehman bamerni: قەردارێ تە مە سەیدایێ عەدنان\nهەر كەسەكی ژ مە ویستگەهەك هەیە و ژ وێرێ ژیانا وی دەست پێدكەت، چ ئەو ژیانا هەنێ دەستپێكا خواندنێ و چوونا كولیژەكا تایبەت بیت یان ژی ئەنجامدانا پروژەكی یان ژی گوهورینا هزرێن وی بیت و بیروكەیا وێ هزرێ كارتێكرن ل سەر ژیانا وی هەمیێ كربیت. رەنگە ئەو ویستگەهـ ژی خوە دچوارچوڤێ شیرەتەكێ یان سوحبەتەكێ یان ژی دان و ستاندنەكا هەڤالینیێ دا و تا حەژێكرنەكێ دا ببینیت، چ ئەو حەژێكرن ژ ئالیێ كوری ڤە بیت یان كچێ و هەردوو پروسا هەڤژینیێ دگەل ئێك پێك بینن.\nسەیدایێ عەدنان ژی ئێكەم ویستگەها من یا هزرێن نەتەوایەتی بو، ئێكەم ویستگەها من بو كو بیر ل نڤیسینێ و داهێنانێ و خواندنێ بكەم. لبیرا منە ل دەستپێكا سالێن هەشتیان بو، سەیدایێ عەدنان ماموستایێ مە یێ بابەتێ كوردیێ بو. دوانەكێ دا بو مە گوت، چاوان دناڤ موسلمانەتیێ دا هەیە كو دەما زاروك شنوی ژ دایك دبیت، دڤێت كەسەك دگوهێ وی دا بانگ بدەت كو ژ پەیرەوێ موسلمانەتیێ دەرنەكەڤیت، هوسان ئەم كورد ژی دڤێت دگوهێن زارویێن خوە دا بانگ بدەین و بێژینێ ئەم كورد نەتەوەیەكێ بن دەستین و چار پارچەینە و دڤێت ئەم بو كوردستانا مەزن كار بكەین. براستی ئەڤ گوتنە چ جاران ژبیرا من ناچیت، ژبەركو دەستپێكا ژیانا من یا هزركرنێ بو، ئەز سنێلە و رەنگە ماموستایەكێ دی یان هەڤالەكێ جاددێ ب گوتنەكا بەروڤاژی یان یا بێ مفا كارتێكرنەكا دی لمن كربایە و هەر چاوان نوكە ئەم خەلكێ دەوروبەرێن خوە دبینین، هەر ئێك ب تشتەكی ڤە مژولە و ژیانا خوە برەنگەكی پرێڤە دبەت. براستی ژی ل وی دەمی هندی یێن وەك سەیدایێ عەدنان هەبانە، ئەم پێدڤی وان بوین، لێ نوكە و سەردەمێ نوكە و پێشكەتنا نوكە، ئەم پێدڤی كەسەكی نە، بەرێ مە بدەتە داهێنانێ، تەكنەلوژیا ئەڤرو جیهان گەهشتیێ، خواندنێ و ڤەكولینێن زانستی و ئەم چاوان ببینە كەسێن بەرهەمهێنەر. بەرهەمهێنەری و داهێنان ژی گەلەك یا ب ساناهی یە، بتنێ وێرەكی بو دڤێت، كەسەك هەبیت رێ ل بەر مە خوش بكەت، مە هانبدەت و ئەگەر ئەم خەلەت بوین، ریێن رابونەڤەیێ نیشا مە بدەت و مە بێ ئومێد نەكەت. مە كەسێن هەین خودان شیان، داهێنەر، بەرهرەمەند، بتنێ مە رێ دڤێت، ئەڤ ریێن هەنێ ژی، ڤەكرنا خول و ۆورك شوپان بو دڤێن و كەسێن شارەزا و بسپور بو دڤێن. ئەڤرو بەرێ سنێلەیان بدەتە ئارەزویەكێ و كەساتیا خوە دناڤ دا ئاڤا بكەت، دروستكرنا ئارەزویێ حەژێكرنا كاری و ئینتیما كاری بو مروڤی دروست دكەت، كەنگی ئەڤ حەژێكرن و پەیوەندیا هەنێ ب ریێن زانستی ژی هاتە دروستكرن، دێ داهێنان و بەهرەمەندی ژی ددویف راهەبیت.\nبلاڤكه‌ر -- عبدالرحمن بامرنى --روژ-- 5:30 م


هاوڵاتیانى رۆژهه‌ڵات شه‌ڕ له‌گه‌ڵ نرخى گۆشت ده‌كه‌ن\nهەواڵ / ئابوری :: 08/01/2019 :: 970 جار بینراوە\nتاگ :: كشتوكاڵ و ئاو و خۆراک ئابوری ئێران بازرگانی\nبه‌رزبوونه‌ی بێوێنه‌ی نرخی گۆشتی سور له قه‌سابخانەکانی سنه و شاره‌كانی دیكه‌ی ئه‌و پارێزگا كوردنشینه‌ی رۆژهه‌ڵاتى كوردستان ، گله‌یی و گازه‌ندی زۆری هاووڵاتیانی به‌دواوه بووه به تایبه‌ت كه ئه‌و به‌رزبوونه‌وه‌یه له‌چاو پارێزگاكانی دیكه‌ی ئێران دوو ئەوەندەیە.\nبه‌همه‌ن مۆرادنیا، پارێزگاری سنه له لێدوانێكدا بۆ ئاژانسی ته‌سنیم رایگه‌یاند: پارێزگای سنه به‌هۆی بوونی سه‌رچاوه‌ی زۆری ئاو، خاك و زه‌وی باش و گونجاو بۆ كشتوكاڵ و بوونی له‌وه‌ڕگای زۆر و باش، یه‌كێكە له جه‌مسه‌ره سه‌رەكییه‌كانی دابینكردنی به‌رهه‌مه كشتوكاڵییه‌كان، بەتایبەتی مه‌ڕ و ماڵات و گۆشتی سور له ئێراندا.\nمۆرادنیا ئاماژه‌ی بەوە کردووە: كه له ئێستادا له پارێزگای سنە نرخی گۆشت له به‌رزترین ئاستدایه بەراورد بە سەرجەم ناوچەکانی ئێران، ئه‌م بابه‌ته به له‌به‌رچاوگرتنی ئه‌وەی كه ئه‌و پارێزگایه یه‌كێك له دابینكه‌ره سه‌ره‌كییه‌كانی مه‌ڕ و ماڵات و گۆشته، جێی سه‌رنج و سه‌رسوڕمانه، ده‌شڵێت: "هۆكاری سه‌ره‌كی ئه‌م بابه‌ته به قاچاخبردنی مه‌ڕ و ماڵاتە بۆ وڵاتانی دراوسێ و له‌وانه عێراق و به تایبه‌ت هه‌رێمی كوردستان، هۆکارێکی دیکەش به‌رزبوونەوەی نرخی دۆلارە به‌رامبه‌ر تمه‌ن و چاودێریش نییە به‌سه‌ر سه‌ندیكا و ناوه‌نده په‌یوه‌ندیداره‌كانه‌وە".\nسه‌رچاوه‌یه‌ك لەسه‌ندیكای قه‌سابخانەکان و گۆشتفرۆشانی شاری سنه به دواڕۆژی راگه‌یاند: سه‌ره‌ڕای ئه‌وه‌ی نرخی دۆلار بەراورد بە ماوەی پێشوو دابه‌زینی زۆری به خۆیەوه بینیوه، به‌ڵام هێشتا نرخی گۆشت به‌رزبووه‌نه‌وەیه‌كی به‌رچاوی هەبووه و نرخه‌كه‌ی له‌م مانگه‌دا به‌راورد به مانگی پێشوو 18% گرانتر بووه.\nوتیشی: "له‌چاو ساڵی پاریش له‌م كاته‌دا، 60% به‌رزبوونه‌وه‌ی به‌خۆیه بینیوه و ئه‌مه به واتای هه‌ڵاوسانێكی به‌رزه و جێی نگه‌رانیشه".\nئه‌و سه‌رچاوه‌یه‌ش هۆكاری گرانی گۆشتی گەڕاندەوە بۆ بەرزی نرخی دۆلار، قاچاخی مه‌ڕ و ماڵات بۆ شاره‌كانی دیكه‌ی ئێران و وڵاتانی دراوسی و هه‌رێم، وتیشی: "ته‌نانه‌ت زۆرێك له خاوه‌ن مه‌ڕ و ماڵاته‌كان خۆیان ئاژه‌ڵه‌كانیان ده‌به‌نه هه‌رێم و به نرخی باشتر له ئێران ده‌یانفرۆشن و هۆكارێكی دیكه‌شی ده‌گه‌ڕێته‌وه بۆ ئه‌وەی كه له‌مساڵدا به هۆی ڕیژه‌ی باشی ئاو و باران، له‌وه‌ڕگه‌كان له باشترین دۆخدابوون بۆ له‌وەڕاندن، بۆیه خاوه‌نی مەڕ و ماڵاته‌كان، فرۆشی مه‌روماڵاتیان كه‌مكردووەته‌وه".\nئه‌و سه‌رچاوه وتیشی: "له ئێستادا سەندیکا كیلۆیه‌ك گۆشتی گوێره‌كه‌ی دیاریکردوە کە له 75 هه‌زار بۆ 95 هه‌زار تمەنە و گۆشتی به‌رخیش زۆر به كه‌می ده‌ستده‌كه‌وێت و ئه‌وەش له 90 هه‌زار بۆ 120 هه‌زار تمه‌ن ده‌فرۆشێرێت و له‌كاتێكدا له‌سه‌ره‌تای ساڵی 2018دا نرخی گۆشت 30 هه‌زار تمه‌ن بوو".\nئه‌و ئه‌ندامه‌ی سه‌ندیكای قه‌سابخانە و گۆشتفرۆشان ئەوەشی وت: "به‌داخه‌وه ئێمه له ئیستادا ناتوانین نرخه‌كان دابه‌زێنین و ئه‌وه ناره‌زایه‌تی هاووڵاتیان و قه‌سابه‌كانیشی لێكه‌وتووه‌ته‌وه و ئه‌مه دوو ڕۆژه قه‌سابخانەكانی شاری سنه بەهۆی ناجێگیری نرخی گۆشت و به‌رزبوونەوەی زۆری و نه‌بوونی كڕیار، مانگرتنیان ئەنجامداوە و داوای هاوسه‌نگی نرخه‌كان و چاره‌سه‌ری كێشه‌كانیان ده‌كه‌ن".\nهاووڵاتییه‌كی سنه‌یی به ناوی هیوا سه‌ربازی، به دواڕۆژی راگه‌یاند: من ئه‌ندازیاری بیناسازیم وهاوسه‌رگیریم كردوه و منداڵیشم نیه، سه‌ره‌ڕای ئه‌وەی كه من موشته‌ری هەمیشەیی ئه‌و قه‌سابخانەیەم كه گۆشتی لێده‌كڕم، گۆشتی گوێره‌كه‌م به 80 هه‌زار تمه‌ن ده‌ستده‌كه‌وێت، ئه‌وە بۆ من كه بارودۆخی ئابووریم له مامناوه‌ند به‌رەوسه‌ره قورسه، ئیتر ده‌بێت بارودۆخی چینه كه‌مداهاته‌كان، مامناوه‌نده‌كان و ئه‌و بنه‌ماڵانه‌ی منداڵیان هه‌یه چۆن بێت؟ و كێ وەڵامی ژیانی ناته‌ندروستی منداڵانی كورد ده‌داته‌وه؟\nهیوا وتیشی: "له شاری سنه كه ناوه‌ندی پارێزگاكه‌یه و سه‌ندیكاكان چالاكترین چاودێری به‌سه‌ر قه‌سابخانه‌كاندا دەکەن نرخ بەوجۆرەیە، له شاره‌كانی دیكه‌ی ئه‌و پارێزگایه بارودۆخ خراپتر و نرخه‌كان ناجێگیرن و هه‌ركه‌س به حه‌زی خۆی نرخ دیاری ده‌كات".\nهاووڵاتیه‌ك له شاری سه‌قز به ناوی شه‌یدا راوه‌ن بۆ دواڕۆژی باسی لەوەکرد: له مانگی پێشوودا نرخی یەک كیلۆ گۆشتی گوێره‌كه 60 هەزار بووه، به‌ڵام سه‌ره‌ڕای دابه‌زینی نرخی دۆلار کە پێشترم پاساوی ئەو بەرزبونەوەیەی نرخی گۆشت بوو ، له‌م مانگه‌دا نرخی كیلۆیه‌ك گۆشتی گوێره‌كه 80 هه‌زار و زیاتره و گۆشتی به‌رخیش هه‌ر بوونی نییه و ئێمه خه‌ریكه بیرمان ده‌چێته‌وه به‌رخیش بوونی هه‌یه".\nشه‌یدا وتیشی: "له سه‌قزیش سێ رۆژه قه‌سابخانەكان مانیان گرتووه و دوكانه‌كانیان داخستووه، ئیتر بۆ خۆتان له‌م چیرۆكه‌وە چیرۆكی ئێمه بخوێننه‌وه".\nله كۆتاییدا به دواڕۆژ ده‌ڵێت: " ئێمه له قه‌یرانداین و سه‌ره‌ڕای ئەوەش زۆر به سه‌برین، ژیان لێره به راستی سه‌خته".


هێرشەکانی تورکیا بۆ سەر خەڵکی کۆبانێ قوربانی لێکەوتەوە - كۆمه‌ڵه‌ی مافی مرۆڤی کوردستان\nلە ئەنجامی هێرشەکانی دەوڵەتی تورکیا بۆ سەر خەڵک لە سنوری کۆبانی هاووڵاتیێک گیانی لە دەست داو و زیاتر لە ۱٦ هاووڵاتی بڕیندار بوون.\nکۆمه‌ڵه‌ی مافی مرۆڤی كوردستان: ماوەی زیاتر لە دو حەوتوویە کە دانیشتوانی باژێری کۆبانی لە رۆژئاوایی کوردستان، دژی دەست تێوەردان و هێرشەکانی دەوڵەتی تورکیا لە سەر سنوری رۆژئاوا و باکووری کوردستان دەستیان داوەتە مانگرتن و ڕێگری دەکەن لە هاتنە ناوەوەی تورکیا بۆ ناو خاکی رۆژئاوایی کوردستان، ئەوە دواییئەوە رووی دا کە دەوڵەتی تورکیا هێزەکانی رەوانی کانی دڵ (جرابلۆس) لە رۆژئاوایی کوردستان کرد و ئەو ناوچەی داگیر کردوە.\nدوابەدوایی دۆڕانەکانی گروپە تیرۆریستیەکانی وەک داعش، جبهەالنصرە، گروپە ئیسلامی و تورکمانیەکانی سەر بە دەوڵەتی تورکیا، حکومەتی تورکیا بۆ دڕێژەدان بە داگیرکاری و کۆەڵکووژ کردنی خەڵک، ئەم جار راستەوخۆ هێزە سهربازیەکانی خۆیی ڕەوانی کانی دڵ کرد، هاوکات هەوڵی داگیرکاری لە کۆبانی و گرێ سپی دەدات.\nگەلی کوردستان لە رۆژئاوایی کوردستان بە رێپێوان و مانگرتن لە سنوری کۆبانی هەوڵ دەدەن کۆتایی بەداگیرکاری دەوڵەتی تورکیا بێنن، دانیشتوانی کۆبانی ئاماژە دەدەن، بە هیچ شێوەیەک ئیزن نادەن ئەو دەوڵەتە رۆژئاوا و باکوور لێک جیاکاتەوە، بێتە ناو رۆژئاوا و خۆڕاگری دەکەن.\nهێرشی دەوڵەتی تورک بۆ نارازیانی سەرسنوور لە کۆبانی بە کەرەسەی سەربازی بووە، کە لە ئەنجام دا هاووڵاتیێک گیانی لەدەست داوە و زیاتر لە ۱٦ کەس بەسەختی بریندار بوون.\nکۆمەڵەی مافی مرۆڤی کوردستان وێرایی ئیدانە کردنی هێرشەکانی دەوڵەتی تورکیا، دوبارەی دەکاتەوە کە دەوڵەتی تورکیا کۆمەڵکووژی کوردان دەکات و داوا لە نەتەوە یەکگرتووەکان، یەکێتی ئەوروپا و وڵاتانی جیهان دەکات، تورکیا ناچار کەن واز لەو کردەوە دژە مرۆڤیانە بێنێت و پایبەند بێت بە رێ و شوێنە یاسایی نێودەوڵەتیە بەفەرمی ناسراوەکان و رێز لە سەروەری یاسایی ڕۆژئاوایی کوردستان بگرێت.\n← Previous ده‌سبه‌سه‌ر كردنی شارۆمه‌ندێكی بانه‌یی\nئاگر تێبەردانی هاوڵاتییەکی کورد لە باکووری کوردستان Next →\n08.11.2018 Kurdistan Human Rights Association\n“زیندانییەکی سیاسی کورد لە ڕۆژهەڵاتی کوردستان، ۲۷ساڵە لە زیندانە”\n17.03.2017 17.03.2017 Kurdistan Human Rights Association